
i:  ropertii  carmina  ex  quo  primum  tractari  eoepta  sunt, 
propter  interruptum  sententiarum  uexum  copiosissimam  viris 
doctis  controversiarum  materiam  praebuerunt.  Ac  Scaliger 
(ed.  Cat.  Tib.  Prop.  Parisiis  1577).  cum  sententias  haerere 
sentiret,  transpositionibus  singularum  carminis  partium  per- 
petuum  sententiarum  nexum  restituere  conatus  est.  Civjus 
auctoritas  proximis  saeculis  tantum  valuit,  ut  plurimi  qui 
Propertio  operam  dederunt,  illam  rationem  sequerentur,  velut 
Broukhusius  (ed.  Amstelodami  1702)  Burmannus  (ed.  Trf^ecti 
ad  Rhenum  1780),  cum  pauci  in  quibus  erant:  Vulpius  (ed. 
Paduae  1755)  Barthius  (ed.  Lipsiae  1777)  ordinem  codicibus 
traditum  retinere  et  quacunque  ratione  poterant,  interpretari 
studerent.  Nostro  demum  saeculo  Lachmannus,  vir  imprimis 
de  Propertio  meritus,  artem  criticam  et  interpretationem  ad 
sanam  rationem  revocavit.  Primum  enim  transpositionibus 
Scaligeri  rejectis  codicum  autoritatem  restituit  et  duos  e 
congerie  reliquorum  elegit,  in  quibus  omne  fundamentum 
textus  restituendi  positum  esse  docuit,  .&.  quibus  primum 
locum  tribuit  codici  Groningano,  secundum  epdici  NeapdUtano. 
Tum  interruptum  sententiarum  nexum  e  codicum  defectu 
repetendum  esse  demonstravit  et  ubicunque  sententiae  haere- 
bant,  asterisco  interposito  lacunam  indicavit.  Cujus  ratio 
cum  novitate  tum  probabilitate  tantum  placuit,  ut  ab  omni- 
bus  fere  viris  doctis  —  excepto  una  Hertzbergio  (ed.  Halae 
1843 — 45)  —  acciperetur,  ita  tamen,  ut  ab  aliis  artius  con- 
stringeretur,  ab  aliis  latius  propagaretur.  Jam  ea  sola 
quaestio  restat,  num  conexus  carminum  etiam  interpolationi- 
bus  interruptus  sit.  Ac  Lachipannum  ipsum  non  paucis  locis 
codices    interpolatos    esse    cognitum    habuisse    satis   multa 

exempla,  quae  extant  in  prima  editione  (Lipsiae  1^16)  com> 
probant  8ed  idem  iu  altera  editione  Propertii  (fierolinj 
una  cum  Catullo  et  TibuUo  expressa  1829),  cum  id  speetaret 
ut  codicum  scripturam  quam  maxime  posset  incorruptam 
ederet,  (cf.  Hermes  V,  p.  44),  omnes  fere  versus,  quos  in  prima 
editione  uncis  incluserat,  in  continuum  verborum  ordinem 
recepit.  Neque  tamen  hac  ratione  persuasit  Paldamo,  qui 
in  libro  „erotica  Romana"  inscripto  (Gryphiswaldae  1833) 
Propertii  carmina  non  solum  lacunosa  sed  etiam  interpolata 
esse  pronuntiavit  (p.  70).  Accuratius  autem  de  hac  re  primus 
quaesivit  Keilius  (quaestiones  Propertianae  Bonnae  1843), 
qui  codicem  Groninganum,  firmissimum  Lachmanni  artis 
criticae  subsidium,  interpolatum  esse  exemplis  allatis  demon- 
stravit.  Eandem  argumentationem  persecuti  sunt  Hauptius 
(in  indic.  lect.  hib.  1854,  1856  opusc  11.  p.  52  seq.  p.  101  seq.) 
et  Heimreichius  (quaestiones  Propertianae  Bonnae  1863)  qui 
cum  exempla  nonnulla  quae  a  Eeilio  omissa  erant,  adderent, 
quaestionem  illam  de  Groniugani  interpolationibus  ad  finem 
perduxenint.  Jam  vero  vix  est  dubium,  quin  praeter  illas 
interpolationes  quae  in  codice  Grouingano  inveniuntur  etiam 
multi  versus  spurii  antiquissimis  temporibus  in  Propertii 
carmina  illati  sint.  Nam  cum  omnes  fere  poetas  Romanos, 
imprimis  aureae  aetatis  poetas  in  scholis  rhetorum  non  solum 
diligenter  tractatos  sed  etiam  saepe  interpolatos  esse  veri 
sit  simile,  mirum  sane  esset,  si  a  Propertio  solo  manum  ab- 
stinuissent,  praesertim  cum  carmina  ejus  et  propter  orna- 
mentum  rhetoricum  et  propter  doctrinam  mythologicam,  quam 
doctissimus  ille  poeta  more  AlexapLdrinorurQ,  jactabat,  facilli- 
mam  iis  interpolandi  occasionem  oflferrent.  Qua  de  re  cum 
multa  a  viris  doctis  in  commentationibus  de  singulis  Pro- 
pertii  elegiis  scripta  extent,  operae  pretium  est,  hanc  quae- 
stionem  accuratius  excutere  et  quid  Propertio  tribuendum, 
quid  ab  eo  abjudicandnm  sit,  argumentis  confirmare.  Gum 
tamen  fieri  nequeat,  ut  omnes  Propertii  libros  tam  pancis 
paginis  absolvamus,  imprimis  tertii  quartique  libri  (seqaor 
numeros  editionis  Muellerianae  Lipsiae  1870)  exempla  pro- 
feremus.  Ab  iis  autem  versit^us  hanc  disputationem  inci- 
piendam  esse  arbitror,  quos  Lachmannus  in  editione  majore 

i^^;(Lip8ia(j  1816)  spurios  esse  judicavit,  ex  quibus  tria  exempla 
hoe  loco  afferam,  cum  ex  iis  vel  maxime  intellegatur  quo- 
'inodo  carmina  Propertii  interpolata  sint,  et  quid  potissimum 
in  hac  quaestione  spectandum  sit. 

Ac  primum  apertae  interpolationis  vestigium  prae  se 
ferunt  versus  V,  5,  55 — 56  de  quibus  Lachmannus  dispu- 
tavit  ad  IV,  7,  23  —  24  p.  262: 

53.  Aurum  spectato,  non  quae  manus  afiferat  aurum, 

versibus  auditis  quid  nisi  verba  feres?        ''■.'v" 
Quid  juvat  ornato  procedere  vita  capillo  >        ,. 

et  tenues  Coa  veste  movere  sinus?         ~  ,'^ 

Qui  versus  Coae  dederit  nec  munera  vestis 

istius  tibi  sit  surda  sine  aere  lyra. 
Primum  igitur  magnam  suspicionem  movet,  quod  versus 
55  —  56  etiam  in  alio  carmine  leguntur:  1,2,1 — 2  hoc  conexu: 
Quid  juvat  oi-nato  procedere  vita  capillo 

et  tenues  Coa  veste  movere  sinus  ? 
Aut  quid  Orontea  crines  perfundere  murra 

teque  peregrinis  vendere  muneribus 
Naturaeque  decus  mercato  perdere  cultu  .    > 

nec  sinere  in  propriis  membra  nitere  bonis  ? 
Crede  mihi  non  uUa  tuaest  medicina  figurae;  ... 

nudus  Amor  formae  non  amat  artificem. 
Quamquam  autem  saepius  accidit,  ut  iidem  versus  a 
poeta  repetantur,  tamen  nisi  in  eodem  vel  simili  conexu  hoc 
fieri  non  potest.  Jam  vero  in  carmine  I,  2  sententiarum 
nexus  prorsus  diversus  est  ab  eo  nexu  qui  in  carmine  V,  5 
intercedit.  Illic  enim  poeta  amicam  dehortatur,  ne  se  nimio 
cultu  ornet,  cum  ipsa  per  se  satis  pulchra  sit,  hic  de  mu- 
neribus  agitur,  quae  amatores  puellis  oflFerre  solent.  In  illo 
carmine  interrogatio :  „qmd  juvat"  et  suavissima  illa  allocutio 
„vita"  id  spectant,  ut  asperitatem  ejus  rei  quam  poeta  ab 
amica  petit,  —  scilicet  ut  omnem  cultum  abjiciat  —  miti- 
gent,  hoc  loco  quid  illa  sibi  velint,  non  intellego.  Quare 
Lachmannum  rectissime  judicasse  arbitror,  quod  auctore 
Scaligero  illos.versus  e  contextu  verborum  exclusit  (ed  1816 
p.  367).  Sed  Jacobus  qui  multa  in  sua  editione  Propertii 
(1827)  feliciter  defendit,  quae  Lachmannus  juvenili  ardore 

et  artis  criticae  exercendae  studio  tractns  emendaverat,  hos 
quoque  versus  Propertio  vindicare  studet,  oum  ita  interpre- 
tetur  (p.  222):  recitat  pessima  anus  in  Propertii  irrisionem 
iUos  versus  et  praeceptum  subsequens  iis  adjungit  ex  re  ipsa 
desumptum. 

Hoc  nititur  Hertzbergius,  qui  ut  in  omnibus,  ubi  librornm 
auctoritas  agitur,  sic  hoc  quoque  loco  Lachmanno  adversatur 
(in  commentario  p.  455).  Sed  non  contentus  illos  versus 
excusavisse,  tantopere  eorum  pulchritudine  captus  est,  ut 
quasi  nervos  totius  carminis  eos  appellet,  Scaligerumque  hac 
una  licentia  carmen  V,  5  pejus  decurtavisse  pronuntiet,  quam 
ullum  praeterea  alterum.  Jam  vero  quid  contra  Jacobi 
Hertzbergiique  interpretationem  dicendum  sit,  proferamus. 

Primum  enim  anus  illa,  siquidem  Propertium  irridere 
volebat,  tales  versus  aflFerre  debebat,  quibus  poeta  pulchri- 
tudinem  puellae  laudaret;  haec  autem  verba,  in  quibus  de 
veste  Coa  et  de  ornatis  capillis  agitur,  quamnam  irrisionem 
continent?  Atque  hoc  quidem  levioris  momenti  est  et  for- 
tasse  excusatur.  Sed  accedunt  grammaticae  rationes.  Nun- 
quam  enim  fieri  potest,  si  in  oratione  lenae  poetae  versus 
recitantur,  ut  ne  minima  quidCm  nota  indicetur,  haec  Pro- 
pertii,  illa  anus  verba  esse.  Id  autem  hoc  loco  multo  fit 
intolerabilius ,  quod  Propertii  verba  eadem  particula  inter- 
rogativa  adnectuntur,  qua  anus  modo  in  ipsius  oratione  usa 
erat.  Jam  si  inten'ogatio  eadem  particula  continuatur,  non 
potest  sensu  diversa  esse  a  praecedenti.  Atqui  verba  versus 
54:  „quid  nisi  verba  feres"  rhetorice  dicta  sunt,  pro:  nihil 
nisi  verba  feres.  Ergo  eodem  modo  sequentia  interpretanda 
sunt  pro:  nihil  juvat  procedere,  quo  quid  sit  perversius  vix 
potest  dici. 

Quare  illam  Jacobi  et  Hertzbergii  interpretd,tionem,  qua 
id  non  providetur,  ne  poetae  verba  eo  sensu  intellegantur, 
quem  ego  dudum  exposui,  rejiciendam  esse  arbitror. 

Id  solum  restat,  ut  quomodo  interpolatio  orta  sit,  ex- 
plicemus,  qua  in  re  a  verbis  versus  57: 

Coae  dederit  nec  munera  vestis.   ^      >"*i' 
proficiscendum  est.    Fortasse  enim  is,  qui  haec  verba  leige- 
bat,  illos  secundae  primi  libri  elegiae  versus  ad  marginem 

^i^plariB  aoi  adseripeit,  unde  librarius  eo6  cum  omissos 
«iese  exi^maret,  in  eontinuum  yersuum  ordinem  recepit  atque 
ad  illam  praecedentis  versus  (54)  interrogationem  cum  qua 
specie  consentirent,  adjunxit.  Hinc  molesta  illa  repetitio 
verborum:  Coa  vestis,  perversa  illa  interrogationis  continuatio 
ceteraque  omnia  quae  hoc  loco  offendunt,  originem  duxere. 
Quanto  melius  autem  sententiae  progrediantur,  si  versus 
illos  ejiciemus,  ipse  licet  adspicias: 

Aurum  spectato  non  quae  manus  afferrat  aurum; 

versibus  auditis  quid  nisi  verba  feres? 
Qui  versus  Coae  dederit  nec  munera  vestis    '   V-: 

istius  tibi  sit  surda  sine  aere  lyra. 
Quae  cum  ita  sint,  vix  potest  dubium  esse,  quin  versus 
55 — 56  pro  vetere  archetypi  interpolatione  sint  habendi. 

ni,  18,  1-4. 
Ta  loqueris  cum  sis  jam  noto  fabula  libro 

et  tua  sit  toto  Cynthia  lecta  foro? 
Cui  non  his  verbis  adspergat  tempora  sudor?  ,  ^ 

aut  pudor  ingenuus  aut  reticendus  amor. 
Verba  secundi  distichi  inde  a  Scaligero  usque  ad  Lach- 
mannum  sic  legebantur: 

Cui  non  his  verbis  adspergat  tempora  surdo  'v 

aut  pudor  ingenuus  aut  reticendus  amor? 
Quod  quamquam  Lachmannus  et  codicum  auctoritate 
et  propter  sensus  difficultatem  falsum  esse  comprobaverat, 
tamen  extitit,  qui  defenderet.  Hertzbergius  enim  (in  inter- 
pretatione  germanica  1837  p.  117)  his  versibus  poetam  sie 
loquentem  inducit:  quis  est  tam  surdus,  cui  non  aut  pudor 
ingenuus  aut  reticendus  amor  tempora  adspergat?    Sed  pri- 

mum  constructionem  illam  „cui  non surdo"  pro  „quis 

est  tam  surdus,  cui  non "  in  hac  collocatione  verborum 

nemo  ferre  potest;  deinde  objectum  desideratur  quo  alicui 
tempora  adspergi  significatur;  tum:  amor  reticendus  alicui 
tempora  adspergit,  num  latine  dici  possit  valde  dubito; 
denique  aptius  versus  3—4  amico  quem  Propertius  sibi  ob- 
loquentem  facit,  quam  poetae  ipsi  tribuuntur,  qui  quinto 
demum  versu  iliis  opprobriis  respondet.  Quare  non  est 
dubium,    quin  Lachmannus  (ed.  1816  p.  184),    ut  plurimis 

loois,  sic  boe  quoque  loco  yeram  poetae  «cripturamvopM-' 
morum  eodicum  auotoritate  firmatam  restituerit.  Idem  tam^n- 
de  pentatoetri  verbis: 

aut  pudor  ingenuus  aut  reticendus  amor 

plane  desperavit.  Ac  primus  ut  priorum  commenta  praeter- 
mittam,  pentametrum  accuratius  explieavit  Jacobus  (ed.  1827 
p.  169),  qui  Groningani  scriptura  ^at"  recepta  hoc  modo 
interpretatus  est :  (Cui,  inquis,  non  his  verbis  sudor  tempora 
adspergat),  sed  aut  dissimulandus  pudor  aut  amor  reticendus 
est;  in  reticendi  verbo  latet  per  zeugma  ad  pudorem  per- 
tinens  synonymon  dissimulare.  Attamen  primum  ex  inter- 
pretatione  ipsa  elucet,  Neapolitani  scripturam  „aut"  prae- 
ferendam  esse,  cum  Jacobus  pudorem  et  amorem  ita  oppo- 
nat,  ut  tertium  excludatur;  tum  si  quidem  „dissimulandus" 
ex  „reticendus"  supplendum  est,  quod  negat  Hertzbergius 
(p.  168),  ,4ngenuu8"  non  solum  supervacuum  est  (ef.  inter- 
pretationem  ipsam),  sed  etiam  symmetriam  verborum  con- 
turbat,  cum  alterum  substantivum  „amor"  epitheto  careat 
Equidem  in  hac  verborum  collocatione  „ingenuus"  intellegi 
posse  nego  nisi  praedicative  positum,  ut  respondeat  alterius. 
membri  praedicato:  reticendus.  Quid  tamen  illa  verba  signi- 
ficent,  aut  pudor  ingenuus  est  aut  amor  reticendus  est,  pror- 
sus  non  perspicio.  Haec  non  dubito  quin  causa  fuerit  cur 
Hauptius  quem  sequitur  Muellerus  (ed.  1870  p.  47)  „aut"  bis 
in  „haud"  emendaret  et  metrico  illo  vitio,  cum  „ingenuus"  ante 
vocalem  producta  syllaba  brevi  positum  esset,  sublato  hanc 
pentametri  formam  in  textum  reciperet:      .^;^,.,;:,,,- 

haud  pudor  ingenuis  haud  reticendus  amor. 

Atque  sensus  verborum  quis  sit,  elucet.  Nempe  signi- 
ficant:  Non  pudet  te  sicut  ingenuos  decet,  non  potest  amor 
reticeri.  Sed  praeterquam  quod  hac  quoque  interpretatione 
conexns  sententiarum  non  clare  perspicitur,  ea  difficultas 
mihi  remanere  videtur  quod  amor  reticendus  significat:  amor 
qui  a  te  retieeri  potest  (aliter  enim  reticendus  nullum  sensum 
habet),  quam  vim  in  gerundivo  inesse  nggo  cum  neque  vul- 
garis  usus  hanc  notionem  comprobet;  nec  Propertius  ipse 
eam  agnosoat : . 4  ; -  :" <;i  -^.         ;; !C  *^^ 

rf,^f  1,  26.  aut  fua  Cttm  digitis  seripta  silenda  uotas. 
■ .      14,  2.  nec  veniat  sine  te  nox  vigilanda  mihi. 
-   16^^  39.  haec  ego  non  humili  referam  memoranda  cothumo 
q\;iaeqne  in  eodem  libro  inveniuntur;    7,  49.    8,  3.    10,  49. 
14,  38.    17,  24.    20,  16.    22,  15. 

Jam  Bola  restat  —  nam  Hertzbergium,  qui  (p.  169)  ex- 
plieat:  et  sane  pudere  me  oporteret  dicti,  nisi  Cynthia  ipsa 
foedus  violasset,  satis  habeo  commemorasse  —  Drenckhahnii 
interpretatio  (acta  Berol.  in  usum  gymnas.  ed.  1868  p.  188): 
aut  pudore  adductus  tacere  debebas  aut  amor  tibi  reticendus 
erat.  Sed  eam  quoque  magis  circumscriptionem  esse  quam 
interpretationem,  si  verba  ipsa  quae  in  codicibus  leguntur 
comparabis  cognosces;  ex  iis  enim  nunquam  haec  sententia 
elici  potest,  nisi  id  quod  totius  carminis  conexus  postulat 
conjectura  supples. 

Quare  cum  verba  per  se  ipsa  aptum  sensum  non  prae- 
beant,  nec  facile  possint  emendari,  nisi  totum  versum  per- 
vertis,  cum  praeterea  metrica  illa  difficultas  accedat,  quod 
itt  verbo  „ingenuus"  brevis  syllaba  ante  vocalem  producta 
est,  haud  scio  an  Lachmannus  in  prima  editione  recte  judi- 
caverit,  quod  hunc  versum  pro  genuino  pentametro  supposi- 
tum  existimavit,  scilicet  a  sciolo  aliquo,  —  ut  ipsius  verbis 
utar,  —  qui  bene  quidem  unde  sudor  in  amore  saepe  ori- 
retur  sciret,  ceterum  hic  quid  ageretur  non  prorsus  perspiceret. 

Reliquum  est,  ne  quos  praeteream  qui  de  hac  elegia 
scripserunt,  ut  Heimreichii  mentionem  faciam,  qui  (novae 
quaestiones  in  symbolis  philologorum  Bonnensium  p.  672) 
versus  1 — 8  hujus  carminis  a  poeta  abjudicandos  esse  cen- 
set  Quae  sententia  parum  habet  probabilitatis.  Nam  pri- 
mum  particula  conclusiva  „quare"  versum  nonum  cum  prae- 
cedentibus  arte  cohaerere  indicat,  tum  etiam  proximorum 
versuum  sententia  intelle^i  nequit,  si  primis  distichis  carebis. 
Longiore  autem  refutatione  supersedeo  cum  Drenckhahnius 
(acta  Berol.  p.  188)  accuratissime  de  conexu  totius  carminis 
disputaverit  ,  .^ 

IV,  21,  25— 26.  ;  ^^- 

23.  Inde  ubi  Piraei  capient  mea  lintea  portus, 
scandam  ego  Theseae  brachia  longa  viae; 

lUic  vel  studiis  animum  emendare  Platonis 
incipiam  aut  hortis,  docte  Epicure^  tuis 

Persequar  aut  studium  linguae,  Demostheuis  arma^ 
librorumque  tuos,  docte  Menandre,  soles. 

Ex  his  versus  25 — 26  primus  Lachmannus  uncis  inclusit. 
(ed.  1816  p.  318).  Permulta  enim  in  iis  insunt,  quae  suspi- 
cionem  moveant.  Ac  primum  displicet,  eadem  yooabuia 
(docte  Epicure,  docte  Menandre,  studiis  Platonis,  studium 
linguae)  tam  brevi  spatio  interjecto  repeti  quod  casu  acci- 
disse  vix  quisquam  comprobabit.  Neque  Hertzbergio  assen- 
tior,  qui  (p.  370)  alterutrum  distichon  a  poeta  fortasse  ad 
marginem  adscriptum  et  futurae  recensioni  servatum  ordini 
reliquorum  ab  amicis  insertum  esse  conjicit.  Nam  amioi 
superstites  num  carmina  Propertii  ediderint,  —  qua  senten- 
tia  imprimis  ille  nititur  (quaestiones  Propertianae  p.  219),— 
valde  dubium  mihi  videtur  esse.  Qua  de  causa  facei-e  non 
possumus,  quin  alterutrum  distichon  interpolatum  esse  pute- 
mus.  Attamen  multi  viri  docti  hos  versus  emendare  quam 
a  Propertio  abjudicare  maluerunt.  Ex  quibus  Rroukhusius 
(ed.  1702  p.  310)  „duxEpicure"  scripsit,  doctrinam  Menandro 
vindicans,  alii  qui  Menandrum  doctum  esse  negarent,  eum 
cultum,  comptum,  mundum,  scitum  appellaverunt.  Jam  eli- 
gas  quid  de  tanta  epithetorum  copia  potius  poetae  tribuas: 
videbis  quam  periculosum  hoc  totum  genus  conjectandi, 
magis  ludendi  quam  argumentaudi  causa  exercitatum,  sit 
habendum. 

Multo  etiam  difficilius  res  se  habet  de  altera  repetitione. 
Huc  enira  primum  accedit,  quod  „studia  Platonis"  pro:  stu- 
diis,  quibus  Plato  vocabat  dictum  est,  —  quod  latinum  esse 
negavit  Lachmannus,  elegantissime  dici  affirmavit  Hertzber- 
gius  —  tum  quod  non  recte  studia  Platonis  hortis  Epicuri 
opponuntur.  Quare  Broukhusius  (loco  supra  allato)  vel  sta- 
diis  vel  spatiis  emendandum  proposuit,  ex  quibus  alterum 
(stadiis)  Hertzbergio,  alterum  (spatiis)  Huschkio  placuit. 

Ex  quibus  satis  perspicies  quanta  sit  offensio  in  repe- 
titione  eorundem  vocabulorum  et  quam  non  sit  verisimile,  ex 
iis  quae  codicibus  tradita  sunt,  hoc  loco  quid  vere  poeta 
scripseritj  siquidem  eos  versus  scripsit,  eruere.         j  f: 

Sed  omittamus  hanc  quaestionem  et  de  alio  nec  minus 
gravi  vitio  quo  hic  locus  deformatus  est,  disputemus.  Par- 
ticulas  enim  disjunctivas  „vel-aut"  a  Romanis  aureae  quidem 
aetatis  ea  quae  hic  extat  collocatione  usurpatas  esse  Lach- 
mannus  primus  negavit.  Ac  Jacobus  (ed.  1827  p.  208)  rem 
in  medio  reliquit,  cum  neque  ipse  contra  Lachmannum  ut 
diceret  sibi  persuadere  posset,  neque  Jacobsio  qui  in  antho- 
logia  adversarias  partes  susceperat,  prorsus  assentiretur. 
Sed  post  accuratissimam  Keilii  disputationem  (Bonnae  1843 
p.  48 — 52)  dubitatio  nulla  esse  potest,  quin  in  justa  oppo- 
sitione  „vel-aut"  non  possit  collocari,  quamquam  satis  multa 
exempla  extant,  in  quibus  orationis  variandae  causa  particulae 
illae  promiscue  usitantur.  Neque  Hertzbergius  evincit,  parti- 
culae  „vel"  hoc  loco  vim  intensivam  tribuendam  esse,  ut  eodem 
modo  intellegatur,  quo  Lachmannus  (in  adnotationibus  p.  320) 
II,  2,  6  interpretatus  erat.  Nam  simpliciter  opponuntur: 
„8tudia  Platonis"  jjhorti  Epicuri"  neque  alterum  altero  majorem 
sonum  accipit.  Recte  id  quoque  Keilius  (1.  s.  a.)  monet,  illos 
versus  si  ejiciemus  et  transitum  deesse  et  particulam  „aut" 
secundo  loco  positam  ferri  non  posse.  Nec  tamen  ita  ei 
assentior  ut  lacunam  in  hoc  loco  inesse  existimem,  sed  hoc 
modo  interpolatorem  egisse  •  censeo ,  ut  „illic"  ex  versu  27 
desumeret,  et  suis  fictis  verbis  praefigeret,  ceterum  ordinem 
per  „aut"  continuaret.    Quare  sic  emendandum  esse  arbitror: 

Inde  ubi  Piraei  capient  mea  lintea  portus, 
scandam  ego  Theseae  brachia  longa  viae; 

Persequar  hic  studium  linguae,  Demosthenis  arma, 

librorumque  tuos,  docte  Menandre,  sales. 
Quod  autem  Keilius  de  particula  nilliC  dicit,  non  habere 
quo  referatur  —  quod  idem  de  nostra  conjectura  „hic" 
valeret  —  non  agnosco.  Nam  cum  poeta  in  initio  carminis 
se  Athenas  iter  facturum  esse  pronuntiasset,  cumque  in  prae- 
cedentibus  verbis :  Piraei  portus,  longa  brachia  Theseae  viae 
clarissime  Athenarum  significatio  inesset,  non  opus  erat 
iterum  disertis  verbis  Athenarum  nomen  apponi.  Atque 
similiter  „hic"  usurpatur  III,  28,  16.     .  -. 

hic  locus  est  in  quo  tibia  docta  sones. 
ubi  non  ad  proxime  praecedentia  verba,  sed  ad  convivia, 

quae  in  versu  13  commemorantur  referendum  est,  in  qal- 
bus  tibiarum  usus  frequentissimus  erat.  In  eodem  oarmiiie^ 
versu  37 

hic  ubi  me  statuent  in  prima  parte  ohoreae 
particula  „hic''  non  ad  Bistonias  illas  rupes  quae  in  praece- 
^  denti  versu  afferuntur  pertinet,   sed  ad  roscida  illa  antra, 

quae  in  versu  26  nominantur.  Illic  enim  sorores  illae  ver- 
santur,  quarum  de  choreis  poeta  in  v.  37  loquitur.  Idem 
judicandum  est,  de  v.  IV,  6,  47 : 

non  tulit  hic  Paetus  stridorem  audire  procellae. 
Ibi   quoque    sententiarum    nexus  indicat,  particulam    „hic" 
-  ad  mare  de  quo  v.  30 — 42  agitur,   referendum  esse  quod 

hoc  loco  non  grammaticis  illud  quidem  sed  logicis  rationibus 
praevalet,  ita  ut  lacuna  quam  Keilius  (p.  46)  ante  hos  versus 
collocat,  carere  possimus.  -  .,. 

Ex  iis  exemplis  quae  attuU  satis  apparet,  qiiam  variis 
rationibus  Propertii  carmiua  interpolata  sint,  cum  modo  ver- 
8U8  ad  marginem  adscripti  in  textum  ipsum  irreperent,  ut 
V,  5,  55 — 56;  modo  ficta  verba  pro  genuinis  substituerentur, 
ut  III,  18,  4,  modo  poetae  verba  amplificarentur,  ut  IV,  21, 
25 — 26.  Jam  unam  his  exemplis  elegiam  addere  liceat, 
quae  viris  doctis  vel  maximam  controversiarum  materiam 
praebuit  quamquam  onmia  constant,  dummodo  interpolatos 
versus  e  contextu  verborum  removeas.  ;    ;        , 

ni,  28,  19—22. 
Ac  primum  de  conexu  hujus  elegiae  dicam,  quia  magna 
■^  pars  quaestionis  e  sententiarum  nexu  dijudicanda  est.    Pror- 

^  sus  autem  de  consilio  atque  dispositione  carminis  viri  docti 

l~  dissentiunt.     Lachmannus  enim  (p.  207)  versus   1 — 22   ad 

Cjnthiam  scriptos  esse  contendit,  quibus  illam  retineret  ne 
V  castra    (21  —  22)    sequeretur;    itaque    codicum    scripturam 

(v.  19)  „dure"  in  „dura"  emindavit.    Concedo,  saepe  mulieres 
in  castris  versatas  esse,  vel  ut  virum  vel   ut  amicum  comi- 
tarentur,  sicut  Cynthiam  ipsam  poeta  incusat  quod  in  IUy- 
riam  proficisci  velit  ut  praetoris  castra  sequatur  I,  8,  1 — 2: 
Tune  igitur  demens  nec  te  mea  cura  moratur, 
an  tibi  sum  gelida  vilior  Illyria? 
At  quae  in  nostro  carmine  sequuntur  (v.  21 — 22);  spar- 

^re  eaede  penates,  praemia  dira  ad  patrios  lares  referre 
de  ietmina  nullo  modo  possunt  dici  nisi  forte  Gynthiam  Ama- 
zcHftft  existimas.  Sed  ut  recedamus  ab  illo  argumento,  quo- 
Bfam  versus  19 — 22  interpolatos  esse  infra  demonstrabimus, 
tamen  versus  13 — 18  ad  Cynthiam  nihil  pertinent,  quippe 
,quam  sermones  hominum  plane  contempsisse  poeta  dolet: 
11,5,1—2,29—30:     .-.■  ,,^.,/ 

Hoc  verumst  tota  te  ferri  Cynthia  Roma 

et  non  ignota  vivere  nequitia?  V>.  f 

Crede  mihi  quamvis  contemnas  murmura  famae, 
hic  tibi  pallori  Cynthia  versus  erit. 

Neque  Keilio  assentio  qui  (p.  24)  Propertium  his  ver- 
sibus  id  spectasse  interpretatur ,  ut  Cynthiam  amorem  sui 
abjicientem  retineat.  Nam  vix  est  credibile,  Cynthiam  si 
amorem  poetae  abjicere  vellet,  extremas  ten-as  petituram 
fuisse,  praesertim  cum  semper  illam  levem  ac  perfidam  esse 
poeta  plurimis  locis  queritur  velut  I,  15,  1 — 2:     '    > 

Saepe  ego  multa  tuae  levitatis  dura  timebam 

hac  tamen  excepta  Cynthia  perfidia.      '     .    •.^ 

Aliam  sententiam  Hertzbergius  (p.  200)  proposuit,  qui 
poetam  secum  colloquentem  facit,  quem  sequitur  Drenck- 
hahnius  (acta  Berol.  p.  267).    Sed  versus  13 — 14:    .    ;  V/^. 

Ista  tenes  licet  accusent  conviviaduri 

nos  modo  propositum,  vUa,  teramus  iter. 

satis  demonstrant,  haec  verba  ad  alium  scripta  esse,  cum 
nemo  hoc  modo  ipse  secum  coUoquatur.  Haec  non  dubito 
quin  causa  fuerit  cur  Lindnerus  (Fleckeiseni  annales  philo- 
logici  voL-X  p.  8.36)  cum  Hertzbergii  sententiam  sustentare 
studeret,  versus  13 — 18  post  versum  36  coliocandos  censeret. 
Sed  quid  in  illo  sententiarum  nexu  morosorum  senum  dicta 
sibi  velint,  cum  de  amoribus  Jovis  et  de  choreis  Musarum 
agatur  equidem  me  ignorare  confiteor. 

Denique  Heimreichii  sententiam  commemoro  qui  totum 
carmen  ex  quattuor  laciniis  constare  pronuntiavit  (quaest 
Prop.  p.  18 — 19):  versus  11 — 12  pannum  carminis  esse.  ad 
amicum  scripti,  13 — 18  fragmentum  elegiae  ad  Cynthiam 
missae,  v.  19 — 22,  v.  23 — 40  aliorum  carminum  fragmenta. 


.^.v;. 


14 


.i'\ 


At  cohaerere  singulas  elegiae  partes  scilicet  exceptis 
Tersibiis  19 — 22  postea  demonstrabimus.  Prinsquam  autem 
ipsi  hanc  quaestionem  disceptemus,  cui  tandem  yersus  1 — 18 
tribuendi  sint,  ^d  carmen  IV,  21  accedamus,  ex  quo  hic 
locus  plurimam  lucem  mihi  accipere  videtur.  Initio  enim 
ejus  carminis  haec  leguntur: 

Magnum  iter  ad  doctas  proficisci  cogor  Athenas, 

ut  me  longa  gravi  solvat  amore  via. 
Crescit  enim  assidue  spectanti  cura  puellaO; 
ipsa  alimenta  sibi  maxima  praebet  amor. 
Omnia  sunt  temptata  mihi  quacunque  fugari 

possit,  at  ex  omni  me  premit  iste  deus.        .• 
Vix  tamen  aut  semel  admittit  cum  saepe  negarit, 

seu  venit  extremo  dormit  amicta  toro.  -  ^  - 

Unum  erit  auxilium :  mutatis  Cynthia  teriis 
quantum  oculi^  animo  tam  procul  ibit  amor. 
Satis  ex  iis  versibus  clucet  poetam  nimio  puellae  amore 
abreptum  sed  variis  modis  a  Cynthia  illusum  in  alias  terras 
abscedere  constituisse.  Quid?  si  primam  partem  carminis 
III,  28,  versus  1 — 18  Cynthiae  tribuimus  quae  fugientem 
poetam  blandis  verbis  retinere  studet?  Nempe  id  imprimis 
feminarum  est,  ut  modo  asperitate  et  duritia  amatorem  re- 
pellant,  modo  exquisitissimis  blanditiis  repulsum  ad  se  alli- 
ciant.  Cum  hac  interpretatione  melius  conveniunt  versus 
11—12: 

Et  jam  si  pecces  deus  exorabilis  ille  est,  '- 

si  modo  praesentes  viderit  iste  preces. 
quippe  quos  femina  potius  ad  desperantem  amator^m  scri 
bere  soleat,  quam  amatorem  ad  puellam  amatam  mittere 
deceat.  Denique  hi  omnes  versus  tantam  sententiarum 
elegantiam  ostendunt,  tantam  suavitatem  animi  spirant, 
tantisque  facetiis  compositi  sunt,  ut  aptissime  feminae  ama- 
torem  blandis  verbis  retinenti  tribui  possint,  praesertim 
cum  Cynthiam  in  Versibus  componendis  non  rudem  fuisse 
constet. 

I,  2,  27—30: 

Cum  tibi  praesertim  Phoebus  sua  carmina  donet 
'  y         Aoniamque  libens  Calliopea  lyram, 

tJmca  nec  desit  jocimdis  gratia  verbis 
omnia  qaaeque  Venus  quaeque  Minerva  probai 
4)  13  multiB  decor  artibus 

7, 11  Me  laudent  dociae  solum  placuisse  puellae       .. 
idem  fere  III,  4,  11. 

Quare  prima  pars  carminis  quin  Cynthiae  adscribenda 
sit  ex  iis  quae  dixi  yix  potest  dubium  esse.  Idem  jam 
Jacobus  (p.  178)  suspicatus  est,  sed  sententiam  suam  tam 
cunetanter  protulit,  ut  nemo  adhuc  ad  eum  respexerit. 

Nunc  vero  de  altera  hujus  carminis  parte,  quomodo 
cohaereat  cum  praecedenti  pauca  dicemus. 

Ac  Lachmannus,  quo  erat  ingenio,  cum  vidisset  non 
posse  haec  omnia  ab  una  persona  continuari  postquam  pri- 
mam  partem  jam  Propertio  tribuit,  versum  23  novi  carminis 
principium  fecit,  cujus  elegans  judicium  Hertzbergius  recte 
aestimare  si  voluisset,  non  hoc  toto  carmine  usque  ad  v.  25 
poetam  secum  colloquentem  induxisset.  Sed  ne  tempus  in 
refutandis  solum  sententiis  eonsumam,  conexum  ipsum  ex- 
pediam. 

Versus  enim  23 — 25: 

Una  contentum  pudeat  me  vivere  amica?     • 

hoc  si  crimen  erit,  crimen  Amoris  erit, 
Mi  nemo  objiciat. 
ad  alterius  partis  versus  13 — 18  pertinent,  quibus  Cynthia 
poetam  verita  ne  Roma  discederet,  adhortata  erat,  ut  ser- 
monem  tristium  senum  qui  id  tantum  spectarent,  ut  ipsorum 
amorem  discinderent  (cf.  v.  14),  contemneret.  Propertius 
illorum  sermone  se  tangi  negat,  immo  cum  in  Cynthia 
sola  omnem  amorem  positum  esse  profiteatur  (cf.  v.  23  una 
amica  contentum)  statim  initio  orationis  illius  animum  de 
fuga  fortasse  iratum  sibi  conciliat.  Fugam  autem  ipsam 
ita  excusat,  ut  desiderio  se  teneri  dicat,  Musarum 
sedes  in  Graecia  videndi  atque  omnem  puellae  suspicio- 
nem  ut  ^disjiciat,  eam  ipsam  adhortatur  ut  secum  iter 
illuc  faciat  (v.  25  seq.).  Nam  etiamsi  Musarum  autra  etc. 
ita  a  poetis  Romanis  usurpantur,  ut  quem  libet  locum  fictum 
significent  (cf.  Hor.  Od.  1,  1,  30—31.  Prop.  IV,  1,  2)  tamen 
cmn  poeta  Cynthiam  adhortetur,   ut    ipsum  iUue  comitetur 

(v.  25  libeat  tibi  piecum  antra  tenere)  de  loco  ficto  vii  po- 
test  cogitari.  Quodsi  probatur,  Graeciam  illis  verbis  signi- 
ficari  verisimillimum  videtur;  illie-enim  poetae,  si  quando 
nomina  addunt,  Musaram  sedes  etc.  collocant  (Prop.  III,  1, 1. 
IV,  2,  1).  Haec  interpretatio  vel  maxime  illo  carmine  con- 
firmatur  quod  supra  commemoravimus  IV,  21,  ubi  aperte 
poeta  de  itinere  in  Graeciam  faciendo  loquitur.  Aptissime 
autem  ultimis  versibus  totam  elegiam  concludit.  Nam  non 
solum  elegantissime  puellae  blanditur;  sed  etiam  summam 
stultitiam  futuram  fuisse  demonstrat,  si  ab  iUa  dispessisset, 
sine  qua  ingenium  nihil  valeret  .  >^  > 

-  Ita  finis  carminis  ut  apud  Propertium  fieri  solet,  ad  ini- 
tium  redit,  et  varias  quas  poeta  percurrit  sententias  ad 
eandem  elegiam  pertinere  indicat.  r..^:'~:^ 

Jam  vero  in  hoc  sententiarum  nexu  quem  modo  expo- 
suimus,  quid  sibi  versus  19  —  22  velint,  non  intellegitur. 
Primum  enim  sine  ullo  nexus  detiimento  iis  carere  possu- 
mus,  quod  etiamsi  in  uno  vel  duobus  versibus  facile  acci- 
dere  potest,  tamen  si  ad  quattuor  versus  pertinet  suspioio- 
sissimum  est.  Quid  vero  illis  ejectis  proficiamus  apparebit. 
In  duas  enim  partes  pari  numero  distichorum  haec  elegia 
dividitur,  quarum  altera  orationem  Cynthiae  v.  1 — 18,  altera 
Propertii  orationem  v.  19  —  36  (nunc  v.  23 — 40)  continet. 
Artissime  autem  illae  partes  cohaerent,  cum  poeta  Cynthiae 
ipsum  in  fine  orationis  inde  a.  v.  13 — 18  vituperanti  statim 
principio  alterius  partis  v.  23  occurrat.      .  , 

Neque  solum  v.  19  —  22  supervacui  sed  etiam  inepii 
sunt.  Ineptum  est,  quod  illa  interrogatio  in  fine  orationis 
Cynthiae  repetitur,  molestum  est  quod  quattuor  versibus 
repetitur  cum  in  initio  carminis  dimidiam  unius  versus  par- 
tem  compleat;  tum  nullus  conexus  cum  praecedentibus  ver-. 
sibus  intercedit,  nec  facile  interpretatione  hanc  rem  expe- 
dias,  cum  oratio  Cynthiae  versu  duodevicesimo  aptissime 
concludatur.  Quomodo  tandem  illi  versus  cum  proxime  in- 
sequentibus  inde  a  v.  23  cohaereant,  nemo  adhuc  docuit 
Immo  nullus  conexus  intercedit.  Nam  quamquam  Cynthia 
ultimis  verbis  orationis  suae  ea  omnia  quae  ift  versibus 
19  —  22  leguntur  ex  poeta  quaesiverat,    tamen  is  ne  uno 

)dem  verbo  ejus  interrogationis  meminit,  sed  statim  ad 
^j^-j($aa>6.  ante  illa  yerba  praecedunt,  transit  cum  suspicionem 
^Cynthiae  (v.  13 — 18)  falsam  esse  deraonstret  (v.  23 — 25). 
Ac  ne  postea  quidem  ad  verba  v.  19 — 22  recurrit,  sed  ad 
liiam  primi  versus  interrogationem  se  convertit,  et.fugam 
ita  excusat  ut  Cynthiam  simul  adhortetur,  ut  ipsum  in  iti- 
nere  comitetur. 

Ex  hoc  poetae  silentio,  qui  iis  quae  proxime  Gynthia 
quaesiverat,  plane  neglectis  ad  cetera  omnia  potius  respon- 
deret,  satis  certo  concludere  licet,  illos  versus  19 — 22  ab 
interpolatore  excogitatos  esse. 

lam  ad  verba  ipsa  accedamus,  in  quibus  sive  emen- 
dandis  sive  interpretandis  doctissimi  viri  magnam  operam 
frustra  coUocaverunt.  Primum  igitur  in  versu  vicesimo 
suspiciesum  est  adjectivum  „nota"  ad  „litora  Hyrcani  maris" 
appositum ;  quaeritur  enim :  unde  nota  ?  Litora  nota  —  ita 
explicant  interpretes  —  ea  sunt,  quae  nunc  bellis  innotes- 
cunt  Quid?  litora  nota,  utrum  sunt  ea  qnae  innotescunt, 
an  potius  ea  quae  iunotuerunt?  deinde  ubinam  de  bellis 
quibus  illa  litora  innotescere  dicuntur,  hoc  toto  carmine  le- 
gitur?  Nam  ea  quae  sequuntur  in  versibus  21 — 22  ob  eam 
scilicet  causam  iuterpolata  mihi  videntur  esse,  ut  illud  ob- 
scurum:  notum  explicarent.  Quare  Heinsius  ^lata"  litora 
emendavit,  non  assentiente  Lachmanno  cui  magis  placuit, 
quod  Statius  (silv.  III,  1,  3)  exhibet: 

Quod  ceteris  majore  tholo  nec  litora  pauper 
nuda  tenes. 

Recte  autem  Hertzbergius  (p.  202)  adnotat,  litora  mon- 
tuosa  et  silvestria  (Plin.  Nat.  Hist.  IV,  15.  Arr.  III,  22. 
Pomp.  Mela  III,  5.  Strab.  XI,  6,  7.  Luc.  Phars.  III,  268) 
ijeque  lata  neque  nuda  appellari  posse.  lam  vero  quod 
ipse  proposuit  cum  „nauta"^pro  „nota"  scribendum  esse  con- 
jiceret,  prorsus  otiosum  est  et  ad  sequentes  versus  (21 — 22) 
si  spectamus  ubi  de  milite  agitur  (cf.  altema  caede  spar- 
gere),  ne  aptum  quidem.  Nec  magis  placet  Muelleri  con- 
jectura  (p.  56) :  . . 

et  petere  Hyrcani  litora  Eoa  maris.  ""- 

Nam  aut  Eoum   mare  aut  Hyrcanum  mare  suf&ciebat, 

sed  si  conjungimus  „litora  £oa  fiyrcani  maris"  adjectiyiitti 
„Eoa"  plane  supeiracuum  est,  praesertim  cum  verba :  Phry- 
giae  undae  in  proximo  versu  praecedant,  ita  ut  de  alia  re- 
gione  atque  de  Oriente  cogitari  nequeat.  Ex  quibus  satis 
elucet,  quanta  sit  offensio  in  una  voce:  nota. 

Nec  minus  offendit  eonjunctio  particularum :  jam  nunc 
in  versu  19.  Nam  cum  seusu  minime  quadrant,  quia  nus- 
quam  de  certo  quodam  tempore  dicitur  ad  quod  Jam  nunc'' 
referripossit.  Huc  accedit,  quod  apud  Propertium  hae  particulae 
nunquam  conjunctae  inveuiuntur,  quamquam  alterutra  sae- 
pissimc  legitur.  Quid?  quod  ambae  particulae  idem  fere 
significaut  et  promiscue  a  poetis  usurpantur?      ^^- 

Maximas  vero  difficultates  sequentes  versus  exhibent: 
%'     -      Spargere  et  alterna  communes  caede  penates 
et  ferre  ad  patrios  praemia  dira  lares. 

Nam  „communes  penates"  et  „altema  caede"  contortius 
dictum  est,  quam  ut  a  Propertio,  quamvis  durus  sit  poeta, 
profecta  esse  arbitrer.  Quin  etiam  illa  verba  plane  inter 
se  repugnant.  Alterna  enim  caede  in  hoc  sententiarum 
nexu  quo  potest  referri  nisi  ad  Propertium  et  Cynthiam? 
nempe  de  aliis  nullus  sermo  est.  Eodem  nimirum  pertinent 
verba:  communes  penates  spargere.  Intellegisne  quo  amen- 
tiae  Propertius  progressus  sit,  siquidem  illos  versus  ei  tri- 
buemus?  At  aliam  interpretationem  Lachmannus  (p.  208 — 9) 
protulit : 


'■.•'.^  ■ 


interpretatio  Lachmanni 
num  tibi  adhuc  sedet 
nos  qui  una  viximus 
bello  et  alterna  tui 
hostiumque  caede 
divellere  ? 


verba  codicibus  tradita 

num  jam  nunc  paras 

communes  penates 

alterna  ^ 

caede 

spargere?  iv^^ss 


lam  vero  si  poetae  verba  cum  itterpretatione  Lachmanni 
comparabis,  illam  plenam  audaciae  et  eiTorum  esse  invenies. 
Neque  enim  Jam  nunc  paras"  idem  est  atque:  adhuc  tibi 
sedet  neque  „communes  penates"  ita  potest  intellegi  ut  signi- 
ficet:  nos  qui  una  adhuc  viximus.  Denique  nunquam  per- 
suadebit  Lachmannus,  in  ea  quae  hic  exstat  verborum  con- 
junotione:    caede   aliquid  spargere  verbum  spargendi  vim 


-.ii: 


'-'^i 


■>»'t'^' 


19 


^divellendl  habere  neque  id  exemplum  quod  exValerio  Flacco 
(H  596)  affert: 

iterum  Aeolios  fortuna  penates 
spargit  et  infelix  Scythicum  gens  quaerimus  amnem 

hunc  uBum  comprobat,  quia  illic  ablativus :  ^caede"  quo  tota 
res  dijudicatur  omissus  est  -  /        >' 

Omnino  autem  verba :  alterna  caede,  communes  penates 
ad  diversas  personas  referri  nequeunt.  Itaque  Lachmanno, 
siquidem  „altema  caede"  ad  hostes  rettulit,  „communes  pe- 
nates"  eodem  sensu  erat  interpretandum.  Cum  tamen  in- 
geniosus  ille  criticus  bene  perspiceret,  neminem  ita  loqui 
ut  cum  hostibus  penates  sibi  communes  esse  dicat,  incon- 
stans  esse  maluit,  quam  tantam  sententiae  perversitatem 
admittere. 

Eadem  verbonim  repugnantia  in  proximo  versu  (22) 
inest.  Quomodo  enim  quis  post  altemam  caedem  praemia 
ad  patrios  lares  reportare  possit  piane  ignoro,  si  quidem 
altema  caedes  ea  caedes  est,  qua  et  is  qui  pugnat,  et  is 
quocum  pugnat  alterna  manu  interficiuntur. 

Reliquum  est  ut  Guyeti  conjecturam  „extema  caedes" 
^TO  „altema  caedes"  scribentis  quam  Keilius  commendat  (p.24), 
commemorem.  Sed  hac  quoque  emendatione  recepta  repu- 
gnantia  inter  verba  „communes  penates"  et  „exteraa  caede"  re- 
manet.  Nam  cum  ^communes  penates"  in  hac  verborum  con- 
junctione  nihil  significet  nisi  domicilium  commune  Propertii 
et  Cjnthiae,  quemadmodum  illud  extema  caede  adspergi 
possit,  non  perspicio. 

Quae  omnia  si  considero  non  possum  persuadere  mihi, 
illos  versus  genuinos  esse,  qui  primum  plane  inutiles  sunt, 
tum  a  conexu  sententiarum  prorsus  dissentiant,  denique 
grammaticas  exhibeant  di^cultates  maximas.  Duplex  autem 
interpolationis  genus  mihi  videtur  subesse.  Primum  enim 
versus  19 — 20  ab  eo  interpolati  sunt,  qui  cum  transitum  ad 
alteram  partem  nimis  abruptum  existimaret,  repetita  primi 
versus  interrogatione  conexum  illius  partis  expedire  studuit 
Tum  ab  altero  interpolatore  versus  21 — 22  excogitati  sunt, 
quibus  ille  verba  v.  20  litora  nota  explicare  vellet,  sed  tanta 

senteDtiarum  perversitate  compositi  sunt,  ui  a  sana  ra^on^ 
repudientur. 

Aliud    raanifestae    interpolationis   exemplum    ii  versus 
praebent,  qui  apud  Muellerum  p.  70,  sic  leguntur:    IV,  6, 

21—24:    ;:-.'.->  '•  .;;•_        :    •;•_  /■;'•;;: 

Sunt  Agamemnonias  testantia  litora  curas 
quae  notat  Argynni  poena  Athamantiadae. 

Hoc  juvene  amisso  classem  non  solvit  Atrides 
pro  qua  mactata  est  Iphigenia  mora. 
Ac  versus  23 — 24  subditivos   esse  jam  Jacobus  animad- 
vertit  (p.  194),  approbantibus  Lindnero  (annal.  phil.X  p.  837) 
Heimreichio  (quaest.  Prop.  p.  8 — 9  ad  III,  16,  8). 

Primum  enira  versus  23 — 24  cura  sono  et  habitu  totius 
carminis  raale  quadrant,  in  quo  sumraara  anirai  coraraotio- 
nem  inesse  plurimae  et  exclamationes  et  allocutiones  testifi- , 
centur.  Haec  autem  verba  tam  jejune  coraposita  sunt,  tam 
non  afifectum  produnt,  ut  in  hoc  sententiaruni  nexu  a  poeta 
scripta  esse  nequeant ;  tum  haec  tota  explicatio  fabulae  rai- 
nirae  rationi  Propertii  respondet,  qui  exerapla  ex  raythologia 
petita  non  uberius  exponit,  nisi  illa  cura  consilio  totius  car- 
rainis  consentiunt.  Velut  fabulam  Herculis  et  Hylae  (I,  20, 
17 — 50),  qua  Gallura  araicura  adraoneat,  ut  araatura  puerum 
diligentius  custodiat,  vel  III,  10  ut  araorem  Aurorae  quo 
illa  Tithonum  senem  foveat,  duritiae  Cynthiae  qua  illa 
ipsura  juvenera  stimulet,  opponat.  Sed  quomodo  raactata 
illa  Iphigenia  cum  Paeto  aqua  merso  cohaereat,  alii  expli- 
cent,  equidem  me  nescire  confiteor.  W 

Nec  minus  suspiconem  raovet  res  ipsa,  quae  narratur. 
Nam  verba:  „pro  qua  mora  raactata  est"  non  possunt  aliter 
intellegi  atque  de  ea  mora  qnae  hoc  juvene  amisso  Aga- 
meranonis  curis  classi  extitit.  Id  autera  cura  solita  fabula 
repugnat,  qua  non  Argynnus  aqua  mersus  sed  violata  Diana 
causa  morae  fuisae  traditur  cur  Iphigenia  hostia  concideret. 
His  de  causis  non  dubito  quin  Jacobo  Lindnero  Heirareichio 
assentiendura  sit.  ^.1    ;  :  ^^^k 

Jara  vero  in  praecedentibus  versibus  (21  — 22)  viri  docti 
quomodo  desudaverint,  considereraus.  In  codicibus  enira  sic 
legitur:   .  .  ^  ,    -^^ 

qua  notat  Argynni  poena  minantis  aquae. 
Haec  verba  eum  per  se  nullum  sensum  praebeanl^  emen- 
danda  esse  facile  perspieies.    Ac  primum  Scaligerum  com- 
memoro  qui  scripsit: 

quae  notat  Argynni  poena  natantis  aqua. 
Quae  conjectura  propterea  mihi  videtur  inepta  esse, 
quod  „aqua"  ad  „nataro"  appositum  prorsus  supervacuum 
est,  neque  usquam  Propertius  „aqua  natare"  dixit;  is  enim 
aut  natare  absolute  ponit,  aut  accuratius  ubi  quid  natet 
significat.    Sic  bis  in  hac  elegia  absolute: 

,  .  .    V.  8.    et  nova  longinquis  piscibus  esca  natat.   -:-v 
17.   quid  cara  natanti  mater  in  ore  tibist? 
item  IV,  11,  32   totque  hiemis  noctes  totque  natasse  dies, 
V,  1,  116    et  natat  exuviis  Graecia  pressa  suis. 
Accuratius  exprimuntur  III,  7,  52  calathis  natare  III,  20, 24 
in  portu  natare,  III,  28,  17  vado  Maeandri  natare,  IV,  22,  13 
inter  saxa  natare.    Nusquam  autem  simpliciter  „aqua  natare" 
invenies.  '^    '     •" 

Post  Scaligerum,  ut  alios  omittam,  Lachmannus  in  majore 
editione  (p.  253)  hanc  distichi  formam  edidit:  '•.,.,- 

Sunt  Agamemnonias  testantia  litora  curas:      '      •       •  ^ 

quae  notat  Argynni  poena  minacis  aquae. 
Sed  in  hac  structura  verborum  ferri  non  potest,  quod 
genetivus:  minacis  aquae  a  substantivo:  litore  praecedentis 
versus  tot  verbis  interpositis  pendet.  Immo  in  hac  verborum 
collocatione  non  potest  conjungi  nisi  poena  minacis  aquae. 
Neque  Lachmannus,  quamvis  esset  literarum  peritus,  uUum 
ejus  constructionis  exemplum  attulit.  Eodem  vitio  laborat, 
quod  in  altera  editione  (Berol.  1829  p.  71)  in  textum  recepit: 
qua  nota  Argynni  poena  minacis  aquae.  -    , 

Nec  magis  commendatur  Jacobi  conjectura,   quam  ille 
in  adnotationibus  (p.  193;  proposuit: 

qua  natat  Argynni  poena  minantis  aquae. 
Nam   ad  illud  structurae  vitium  quod  bis  modo  repre- 
hendi  accedit,    quod  in  verbis:    poena  natat  nimis   audax 
metaphora  inest. 

Denique  Hertzbeigius  de  reconditioribus  fontibus  hauriens 
(ex  Stephano  Byzantio  ed.  Meineckius  Berol  1849  I,  p,  114.) 

ex  verbis:  minantis  aquae  Athamantiadae  excossit,  inge- 
niosa  quidem  conjectura,  sed  et  a  codicum  scriptura  longius 
remota  et  ad  sensum  non  satis  apta.  Kihil  enim  hoc  loco 
refert,  num  Argynnus  Athamantis  pronepos  sit,  sed  desideratur 
accuratior  descriptio  mortis  Paeti;  praeterea  quod  in  hexa- 
metro  „sunt  testantia"  pro  simplici  forma  ^testantur^'  usurpatur, 
non  solum  languide  et  prosaice  dictum  est,  sed  ne  cum  usu 
quidem  Propertii  convenit,  quippe  qui  brevitati  potius  stu- 
deat.    Quibus  omnibus  sententia  nostra  valde  adjuvatur. 

Sequitur  ut  quomodo  Argynni  fabulae  mentio  cum 
proximis  versibus  cohaereat,  pauca  disseram.  Qua  in  re  jam 
Batavi  editores  Propertii  recte  viderunt,  illis  versibus  sen- 
tentiarum  nexum  plane  interrumpi.  Quid  enim  sibi  volunt 
curae  illae  Agamemnonis,  de  quibus  principi  loco  dictum 
est,  cum  potius  qua  in  re  Argynni  mors  ad  miseram  Paeti 
fortunam  pertineat  explicandum  sit?  Tum  quo  poena 
Argynni  referenda  sit  nescio ;  nusquam  enim  de  Paeti  poena 
cum  qua  illa  comparari  possit  dictum  est;  et  recte  illud 
quidem ;  nam  stultissime  egisset  poeta  si  in  eo  carmine  quo 
mortem  Paeti  deploraret,  de  cul|)a  ejus  qua  mortem  meruit, 
verba  fecisset.  Immo  non  Paeto,  sed  pecuniae  ipsi  poeta 
jam  primis  versibus  omnem  mortis  culpam  tribuit. 
Ergo  soUicitae  tu  causa  pecunia  vitae! 

per  te  immaturum  mortis  adimus  iter. 
Tu  Paetum  ad  Pharios  tendentem  lintea  portus  \'. 

obruis  insano  terque  quaterque  mari.  !,. 

Nam  dum  te  sequitur  seq. 

Jam  vero  Lindnerus  (annales  phil.  X,  837),  cum  versus 
21 — 22  Propertio  vindicare  studeret,  eos  post  versum  40^ 
transponendos  esse  censuit.  Sed  quid  in  illo  sententiarum 
nexu  significent  prorsus  non  intellegitur.  Illic  enim  de  nau- 
fragio  Graecorum  de  victa  Troja  redeuntium  et  de  erroribus 
Ulixis  agitur,  ut  contra  maris  insidias  neque  fortitudinem 
neque  dolos  aliquid  valere  demonstretur.  In  tali,  opinor, 
conexu  neque  curae  Agamemnonis  neque  Argynnus  aqua 
mersus  ullum  locum  habent. 

Nunc  illa  sola  quaestio  restat,  sed  ea  vel  gravissima  ut 
de  argumento  fabulae  ipso  disputemus.     Propertium  enim 

hao  fabula  Argynnum  mari  mersum  finxisse  et  Paetus  ille 
mari  obrutus  (v,  12): 

nunc  tibi  pro  tumulo  Carpathium  omne  mare  est. 
et  verba  ipsa  versus  21 : 

sunt  Agamemnonias  testantia  litora  curas  ' 

demonstrant.  Ab  hac  autem  fabulae  compositione  testimonia 
veterum  soriptorum,  (Juae  quidem  nobis  supersunt,  prorsus 
dissentiunt.  Ac  vetustissima  fabulae  mentio  ad  Phanoclem 
refertur  testimonio  Clementis  Alexandrini  in  protreptico  32 
(cf.  Bachii  fragmenta  Philetae  Hermesianactis  Phanoelis  ed. 
Halae  1829  p.  204): 

^avoxXfjq  6e  Iv  "EqcoOiv  rj  KaXolq  laroQel  'Aya/iefivova 
Tcov  'EXXijvmv  ^aoiXia  'AQyvvvldog  vecov  'A^Qodlxijg  ictacd-ac 
hji   'AQyvvvo)  Tc5  sQcofiivq). 

ubi  tamen  de  morte  Argynni  nihil  additur.  Accuratius  hanc 
fabulam  explicant  Athenaeus  (XHI,  80  p.  603D.): 
'  .  Ayafiifivova  6e  'AQyvvvov  eQaOd-ijvai  Xoyog,  Idovza  ejtl 
tm  Krj^iOcp  vrjxofievov  hv  co  xal  zeXsvTijoavTa  amov  — 
ovvexcog  yaQ  ev  tS  jtoTafim  tovtco  djieXoveTo  —  d-dtpag 
eioaTO  xal  leQov  avto&i  'A^QodiTtjg  liQyvvvldog. 
et  Stephanus  Byzantius  ed.  Meineckius  Berol.  1849  I,  114: 

'AQyvvvvov  .......  {leQOV  'Ag)QodiTt]g  ev  BoicoTla  Mei- 

neckius  in  adnotatione  supplet)  'AQywvog  vlog  Ileiaidixrjg 
Trjg  Aevxcovog  tov  'Ad-dfiavTog  tov  Hcovtfov  tov  AloXov 
eQcofievog  'Ayafiifivovog  BoicoTog  og  avicov  eig  tov  Krjgpiadv 
TeXevta  d(p  ov  ^Qyvvvida  Trjv  Ag}Qo6iTi]v  eTiftrjOe. 
ex  quibus  flumine  Cephisso  Argynnum  mersum  esse  claris- 
sime  elucet.  Praeterea  ejusdem  fabulae  Plutarchus  in  Gryllo 
mentionem  facit  (ed.  Duebnerus  Parisiis  1841  H,  p.  1212): 

'0  d'  jiyafiifivcov  Trjv  BoicoTiav  ejcrjXd-e  xvvrjymv  tov 
"AQyvvvov  vjcoipevyovTa  xal  xaTaipevdofievog  r^e  d^aXdaarjg 
xal  Tcov  jtvevfidTmv  eiTa  xaXov  xaXcog  eavtdv  ^ajiTi^cov 
elg  Trfv  Kojcdida  Xiftvrjv  (x>g  avTod-i  xaTaO^iOcov  tov  eQcoTa 
xal  r^e  ejiLd^vfiiag  djiaXXa^ofievog. 

cujus  testimonium  propterea  hoc  loco  adhibui,  quia  Brouk- 
husius  verbis  xvvrjycov  —  jcvevfidTmv  Argynnum  mari  ob- 
ratum  comprobari  adnotavit  p.  246. 

.  Sed  participia   illa  xwrjymv  xal  xaTaipevdofievog  cum 

per  particulam  xal  conjungantur  ad  idem  tempus  spectare 
necesse  est,  ut  germanice  vertam:  dem  fliehenden  Argynnus 
nachjagend  und  dabei  Wind  und  "Wellen  jfjlischlich  beschul- 
digend.  Atqui  cum  participium  xvvrjySv  ad  vivum  Argyn- 
num  pertineat,  participium  xaraipsvdofisvoq  eodem  tempore, 
non  potest  de  mortuo  Argynno  intellegi.  Neque  magis  hoc 
proxima  verba  Plutarchi  suadent,  immo  ipsa  Copaidis  lacus 
commemoratio  —  in  quem  Cephissus  infunditur  —  Plu- 
tarchum  solitam  fabulam  secutum  esse  comprobat. 

£x  poetis  Bomanis  hanc  fabulam  tangit  Martialis  (ed. 
Schneidewinus  Lipsiae  1871)  in  epigrammaton  libro  VII,  15. 
Quis  puer  hic  nitidis  absistit  lanthidos  undis 

et  fugitat  dominam  Naida,  numquid  Hylas? 
i,         0  bene  quod  silva  colitur  Tirynthius  ista 

et  quod  amatrices  tam  prope  servat  aquas! 
,   .  Securus  licet  hos  fontes  Argynne  ministres 

nil  facient  Nymphae,  ne  velit  ipse  cave.  ->. 

de  quibus  pluribus  disputavit  Huschkius  in  analectis  litera- 
riis  (ed.  Lipsiae  1826  p.  302  seq.)  Nullum  igitur  exemplum 
extat,  quo  mari  Argynnum  obrutum  esse  confirmetur.  Quodsi 
quis  hoc  loco  dicat:  perdita  sunt  carmina  ejus  poetae  qui 
iUam  fabulae  formam  edidit  id  mihi  respondendum  videtur: 
cur  ne  unus  quidem  e  tanto  scriptorum  numero  illius  testi- 
monium  secutus  est?  De  Callimacho  vero  cogitari  nequit. 
Nam  permirum  esset,  si  Propertius  qui  tot  carminibus  imita- 
torem  Callimachi  se  profiteatur  hoc  ipso  loco  ab  illo  disces- 
sisset.  Praeterea  tanta  erat  Callimachi  auctoritas  ut  non 
dubitem  quin  multi  poetae  fabulae  compositionem  quam  ille 
protulit  imitaturi  fuerint.  Itaque  id  solum  restat,  ut  contra 
solitam  fabulam  Propertius  ipse  Argynnum  mari  mersum 
esse  finxerit,  quod  quam  periculosum  sit  cum  ei  poetae  tri- 
buamus,  qui  in  rebus  mythologicis  imprimis  versatus  sit  per 
se  ipsum  satis  est  perspicuum.  Atque  Hertzbergius  quidem 
in  hac  re  quidlibet  poetae  audendi  potestatem  facit,  qui  ad 
III,  30,  35  ubi  de  amore  Paridis  et  Veneris  agitur,  in  com- 
mentario  (p.  219)  sic  adnotat:  Nos  vero  omnia  sicut  in  libris 
scripta  sunt,  saiiia  tecta  habemus  quia  hic  ut  toties  uni  huic 
poetae  no^tro  doctissimo  notitiam  ejus  amoris    (scil.  Paridis 

et  Veneris)  deberi  minime  invidemus.  Recte  autem  Ungerus 
(imalecta  Philetaea  et  Propertiana  Neubrandenburg  1850 
p.  18.y  eontra  illius  interpretationem  disputare  mihi  videtur 
eum  dicat:  Laudem  doctrinae  metiendam  esse  non  audacia 
fingendi  sed  rationum  probabilitate  quas  secutus  poeta  novam 
et  inauditam  fabulam  induxisse  videatur. 

Eandem  sententiam  Mauricius  Hauptius  profitetur  qui 
in  quaestionibus  Propertianis  (opusc.  II,  p.  60)  dicit :  caven- 
dum  esse  ne  Propertium  obscuras  fabulas  secutum  ant  negle- 
genter  diversa  promiscuisse  credamus.  Cum  quibus  equidem 
prorsus  ccmsentio.  Cur  enim  Propertium  a  solita  fabula 
decessisse  et  quamlibet  novam  induxisse  existimemus  cujus 
ne  ratio  quidem  cur  sit  excogitata  uUa  probabiUs  extet? 

Idem  dicendum  est  de  poena  natantis  Argynni  (v.  22), 
de  qua  nihil  apud  veteres  scriptores  legitur,  ita  ut  eam  quo- 
que  fabulam  Propertium  commentum  esse  statuamus  ne- 
cesse  sit. 

Sed  jam  satis  dc  Hertzbergii  ineptiis  dictum  est.  Equi- 
dem  profecto  si  <5onsidero  quantis  difficultatibus  grammaticis 
illi  versus  laborent,  quantopere  a  sententiarum  nexu  discre- 
pent,  quam  non  fabula  ipsa  cum  ea  rerum  narratione  quae 
apud  omnes  alios  scriptores  legitur,  congruat,  facere  non 
possum,  quin  a  Propertio  eos  abjudicandos  et  pro  inter- 
polatione  satis  quidem  perversa  et  audaci  habendos  esse 
censeam. 

Inde  autem  interpolatorem  profectum  esse  conjicio  ut 
querelas  poetae  de  juvene  aqua  merso  exemplo  alio  scil. 
querelis  Agamemnonis  de  Argynno  aqua  merso  explicare 
vellet,  satis  male  Propertii  doctrinam  mythologicam  imitatus, 
quippe  qui  Argynnum  in  flumine  Cephisso  lavantem  interiisse 
ignoraret.  Huc  etiam  conexum  haerentem  et  quod  curae 
illae  Agamemnonis  primo  ioco  commemorantur  referendum 
esse  arbitror.  Sequentes  autem  versus  ab  alio  interpolatore 
additos  esse  verisimile  est,  qui  cum  Argynni  exemplum  quo 
spectaret,  nesciret,  cetera  quae  plane  absurda  sunt  confa- 
bulatus  est. 

Jam  versibus  illis  ejectis  non  solum  sententias  celerius 
currere  videbis  sed  etiam  verba  versus  25:  „reddite  corpus 

humo"  facilius  ad  Aquilonem  et  Neptunum  referuntur,  eum 
duo  tantum  distieha  scil.  versuB  17 — ^20  intercedant.  Paeti 
autem  appellationem  toto  carmine  saepe  interpositam  cum 
Barthio  (p.  206)  ita  explico:  Id  unum  modo  tenendum  est, 
Paetum  poetae  amicum  phantasiae  Propertii  semper  prae- 
sentem  inhaerere  adeo  ut  qualibet  occassione  ad  eum  re- 
currat. 

Quibus  ita  disputatis  de  sequentibus  versibus  pauca 
adjungamus.     Codicum  enim  scriptura  versus  29  haec  est:. 

ite  rates  curvae  et  leti  texite  causas. 
Quae  verba  cum   propter  metricas  rationes   sic  scripta 
ferri  nequeant,  omnes  fere  qui  Propertium  ediderunt,  Passe- 
ratii  conjecturam  amplexi  sunt,  qui  ita  versum  restituit: 
ite  rates  curvas  et  leti  texite  causas.  -^ 

Sed  hoc  modo  si  emendamus  prorsus  perversa  est  par- 
ticula  copulativa  et:  Nam  sententiam  verborum  ipsam  per 
se  si  respicimus  „leti  causas"  appositionis  loco  accipiendum 
esse  apparet:  ite  rates  curvas  leti  causas  texite  pro:  ite, 
ratcs  curvas  aedificate  quae  vobis  causae  mortis  erunt,  ita 
ut  verbum  finitum  „texite"  se  applicaverit  ad  appositionem : 
leti  causas.  Illud  autem:  rates  curvae  et  leti  causas  texite 
nuUam  habet  probabilitatem.  Alia  quidem  ratione  Bronkhu- 
sius  qui  Gronovium  sequitur  (p.  244)  interpretatur;  conten- 
dit  enim  illa  verba  hoc  modo  esse  conjungenda:  ite  et  rates 
curvas  leti  causas  texite.  Sed  nunquam  ne  doctissimo  qui- 
dem  viro  id  concedi  debet,  ut  propter  vilem  conjecturam 
totara  latinitatem  pervertat.  Quae  est  enim  illa  latini  ser- 
monis  lex  ut,  si  duo  accusativi  per  et  conjuncti  ab  uno 
verbo  transitivo  pendent  alter  appositionis  loco  accipiendus 
sit?    Prorsus  talis  licentia  rejicienda  est. 

Qua  de  causa  Passeratii  conjecturam  quamvis  sit  faci- 
lis  improbo  et  codicum  scripturam  retiuere  malim  quae 
multo  melius  cum  sententiarum  nexu  et  cum  consilio  totius 
carminis  quadrat.  Nam  primum  commoti  et  fluctantis  animi 
magis  proprium  est,  rates  ipsas  sicut  primis  vcrsibus  pecu- 
niam  appellari,  tum  ironia  qnae  in  illis  quattuor  versibus 
29 — 32  inest,   majorem  vim  accipit,  si  poeta  naves  ipsas 

quam  si  homines   alloquitur.    Quare  codicum  potius  vesti- 
gia  sequenda  et  in  initio  versus  verba : 

ite  rates  eurvae 
retinenda  esse  censeo.    lam  ex  iis  qui  hanc  viam  emenda- 
tionis  ingressi  sunt,  primus  quantum  scio,  Fischerus  (quae- 
stiones  Propertianae  Bonnae  1863)  hanc  versus  formam  pro- 
tulit  p.  26: 

ite  rates  curvae  et  leti  praetexite  causas 
loeo  Aeneidis  IV,  172  allato.  Sed  praetexite  si  scribitur, 
totius  loci  sententiam  pervertimus.  Non  enim  poeta  naves 
adhortatur  ut  causas  mortis  celent,  sed  ut  novas  causas 
texant  id  est  aperiant,  comminiscantur.  Hominum  ipsorum 
ita  ironice  addit  culpam  esse,  quod  mortis  causas  augeaut, 
quippe  qui  terra  non  contenti  mare  percurrant.  Quam  loci 
sententiam  Heimreichium  (Novae  quaest.  Prop.  Symbola 
p.  670)  recte  perspexisse  arbitror  cum  emendaret: 
ite  rates  curvae  et  leti  nunc  texite  causas. 

Neque  tamen  plane  illi  assentior.  Nam  formulam  illam 
irrisionis  quam  Heimreichius  per  „ite  et  uunc"  expressit ,  fal- 
sam  esse  ex  exemplis  quae  apud  Propertium  inveniuntur, 
elucet.  Aut  enim  coUocatio  „i  nunc  et"  invenitur  aut  „i  nunc" 
cum  sequentibus  «(JvvrfgTfoe  conjungitur: 

I,  9,  3:   i  quaeso  et  tristes  istos  compone  libellos*) 

III,  27,  22:   i  nuuc  et  noctes  disce  manere  domi. 

IV,  17,  17:    i  nunc  tolle  animos  et  tecum  finge  triumphos. 
lam  Ovidium  audiamus  qui  persaepe  illa  figura  utitur: 

heroid.  III,  24:    i  nunc  et  cupidi  nomen  amantis  habe. 
XVI,  57:    i  nunc  et  Phrygiae  late  primordia .  gentis 
cumque  suo  Priamum  Laomedonte  refer. 
davrdsTmg  heroid.   IV,  127.   XII,  202  am.  I,  7,  35.  III,  3,  1. 
IV,  127 
XII,  202 

i  nunc  magnificos  victor  molire  triumphos. 
esse  deos  i  crede  (omissa  particula:  nunc). 


am.  I,  7,  35 
lU,  3,  1 


i  nunc  sic  meriti  lectum  reverere  parentis. 
i  nunc  Sisyphias  improbe  confer  opes. 


Quare  nibil  restat,  nisi  ut  compositum  verbi  texendi  a 


*)  haec  verba  eandem  vim  habere  quam  formnlam  „1  nunc  et* 
qni  hanc  locam  comparabit  cam  heroid.  III,  24  perspiciet. 

poeta  scriptam  esse  conjiciamns,  cumque  „praetexite"  ineptum 
esse  supra  demonstratum  sit,  duo  huc  pertinent  ^contexite" 
et  „detexite",  e  quibus  illud  vim  comminiscendi  hoc  vim  com- 
plendi  habet.  Cum  tamen  in  versu  32  non  tam  de  com- 
plendis  viis  mortis  quam  de  augendis  agatur,  contexiie 
praefero  quod  comminiscendi  notio  illam  augendi  significa- 
tionem  per  se  continet.  Emendandum  igitur  censeo: 
ite  rates  curvae  et  leti  contexite  causas. 

Facillime  autem  fieri  potuit,  cum  „contexite"  per  compen- 
dium  scriptum  esset,  ut  praepositio  con  omitteretur,  qua 
de  re  nihil  addam,  cum  permulta  ejus  generis  vitia  in  nostris 
libris  manuscriptis  extent. 

Nunc  ad  cetera  tertii  quartique   libri  exempia  acceda- 

mus.    Incipio  ab: 

UI,  1,  1—12.  r\-l 

Sed  tempus  lustrare  aliis  Helicona  choreis  -v 

et  campum  Emathio  jam  dare  tempus  equo. 

Jam  libet  et  fortes  memorare  ad  proelia  turmas 

et  Romana  mei  dicere  castra  ducis. 

Quodsi  deficiant  vires  audacia  certe  ;  ,:. 

Laus  erit:  in  magnis  et  voluisse  sat  est. 

Aetas  prima  canat  Veneres  extrema  tumultus, 

bella  canam  quando  scripta  puella  meast 

Nunc  volo  subducto  gravior  procedere  vultu        '  I -: 

nunc  aliam  citharam  me  mea  Musa  docet. 

Surge  anima  ex  humili  jam  carmine,  sumite  vires 

Pierides:  magni  nunc  erit  oris  opus.        _  r.. 

Hoc  carmen  duplex  exordium  quin   habeat  vix  dubito. 

Poeta  enim  ita  exorditur  ut   se  ad  novum  genus  poeseos 

accessurum  esse  profiteatur.    Hanc  sententiam  quattuor  ver- 

sibus  exponit,    quibus  duos  addit,    quibus  quod   materiae 

impar  sit  excuset.    Prooemium  hac  sententia  ex  omni  parte 

perfectum  est  et  exspectamus  poetam  carmen  ejus  generis, 

de  quo  modo  praefatus  est,  intonaturum  esse.    Quid  autem 

in  nostris  libris  legitur?    Quasi  nihil  esset  prolocutus  poeta 

denuo  insurgit,  et  eandem  sententiam  eadem  ratione  diiobus 

distichis  repetit,  quae  iterum  ut  supra  uno  disticho  conclu- 

duntur  quo  de  humilitate   clegiacae  de  sublimitate  epicae 

pdeseos  Terba  facit.  Habemus  alteruna  exordium  pari  sen- 
tentia;  pari  numero  rersuum,  pari  compositionis  genere.  Ac 
poetam  duobis  illis  exordiis  praefatum  esse  cum  per  se 
ipsum  non  sit  verisimile  tum  ea  de  causa  probari  nequit, 
quod  inter  primum  et  secundum  prooeminra  nullus  conexus 
intercedit.  Id  igitur  solum  restat,  si  quidem  poeta  illos 
jfersus  composuit  ut  ad  marginem  libri  sui  eos  adnotaverit, 
unde  in  textum  ipsum  postea  in-epserunt.  Sed  haec  quoque 
sententia  parum  habet  probabilitatis  nisi  Hertzbergium  se- 
quimur,  qui  omnes  libros  praeter  primum  ab  amicis  Pro- 
pertii  editos  esse  censet  (quaest.  Prop.  p.  222  seq.)  Prae- 
terea  si  singulas  versuum  similitudines  respicies,  —  respon- 
dent  enim  in  iisdem  locis  coUocata:  quodsi  deficiaut  vires 
V.  5.  Jam  sumite  vires  v.  11.  in  magnis  et  voluisse  sat  est 
V.  6.  magni  nunc  erit  oris  opus  v.  12.  —  vix  poteris  dubitare 
quin  alterutrum  exordium  spurium  sit  habendum.  Quod 
num  aliis  quoque  causis  confirmari  possit  in  sequentibus 
disputabimus. 

Atque  quartum  distichon  quod  incipit  a  verbis:  aetas 
prima  cianat  Veneres  jam  Heimreichius  (quaest.  Prop.  p.  29) 
interpolatum  esse  cognovit.  Nam  quamquam  in  verbis  pauca 
insunt  (et  in  talibus  interpolationibus  inesse  solent)  quae  a 
Propertii  usu  dicendi  aliena  sint,  tamen  in  hoc  disticho  ad 
interruptum  conexum  accedit,  quod  pluralis:  Veneres  nus- 
quam  apud  Propertium  et  apud  ceteros  poetas  elegiacos  inve- 
nitur.  Sed  in  universum  sermonis  concinnitatem  si  spectamus, 
quantum  simplicitas  et  elegantia  versuum  1 — 4  a  tumido 
et  contorto  dicendi  genere  quod  in  versibus  7 — 10  inest, 
diJBferat,  facile  apparet: 

V.  1 — 4:    tempus  est  lustrare  et  dare 
libet  memorare  et  dicere. 

V.  7 — 10:   aetas  canat  —  canam 

volo  procedere  —  me  Musa  docet. 
Denique  inflatum  orationis  genus  etiam  versus  11 — 12 
ostendunt,  in  quibus  eodem  spiritu  et  anima  et  Pierides  in- 
vocantur. 

Quae  omnia  si  recte  aestimaveris,  non  poteris  dubitare  quin 
versus  11 — 12  pro  rhetoris  cujusdam  interpolatione  habendi 

sint,    qui  imitatione  genuini    exordii  sententiam    et  vejhk 
poetae  duplicavit. 

III,  6,  11—12; 

At  dum  demissio  supplex  cervicibus  ibam 

:  dicebam  sicco  vilior  esse  lacu.  . ,::' 
Nicolaus  Heinsius  in  notis  criticis  ad  Propertium,  quae 
Burmannus  cum  libello  ejus  ^adversaria"  inscripto  edidit, 
Guyetum  qui  versus  III,  6,  11 — 12  suspectos  habuit  refutat. 
Contra  Gruppius  in  libro  qui  inscribitur  „Mino8"  (p.  509)  illum 
reprehendit,  quod  non  ceteros  quoque  versus  usque  ad  ver- 
sum  22  ejiciendos  censuerit  quippe  qui  omnes  ab  excitato 
poetae  animo  qui  e  reliquis  versibus  appareat,  vel  maxime 
dissentiant.  At  Gruppium  errasse  existimo.  Nam  cum  ver- 
sibus  11 — 16  poeta  reconciliati  amoris  gaudiis  praecedentis 
temporis  infelicitatem  opponat,  quod  humiliore  spiritu  mise- 
ram  condicionem  describit  quis  est  qui  miretur? 

Proximorum  autem  versuum  conexum  ita  tuetur  Jacobus 
(in  philologo  II,  p.  462)  ut  longiore  refutatione  non  sit  opus. 
Majorem  vero  suspicionem  ultima  ejusdem  elegiae  disticha 
movent:   v.  29—32: 

Nunc  ad  te  mea  lux  veniat  mea  litore  navis 

servata  an  mediis  sidat  onusta  vadis?  i  ;r 

Quodsi  forte  aliqua  nobis  mutabere  culpa  j  ;t 

vestibulum  jaceam  mortuus  ante  tuum.  1. : 

ad  quae  jam  Burmannus  hiare  sensum  nec  libros  manuscri- 
ptos  nec  Scaligeri  interpretationem  rem  plane  illustrare  ad- 
notaverat  (p.  361).  Neque^  post  Burmannum  viri  docti  co- 
nexum  probabiliter  expediverunt,  cum  jam  de  verbis  v.  29 
quomodo  essent  restituenda  in  diversas  partes  discederent 
Nolo  tamen  quaecunque  ab  iis  allata  sunt  recoquere,  unam 
Jacobi  interpretationem  aflferre  liceat,  qui  (p.  158)  hoc  modo 
explicat:  nunc  quidem  poeta  ne  in  medio  cursu  venti  defi- 
ciant  secundi  navisque  subsistat  et  commoretur  precatur. 
Sed  verba  „veniat  ad  te  mea  navis"  non  possunt  alit^r  in- 
tellegi  atque  navis  mea  ad  te  quasi  in  portum  invehatur,. 
id  quod  contraria  sententia  confirmatur;  i 

an  sidat  mediis  vadis. 
Precatur  igitur  poeta  ut  puella  ipsum  benigne  excipiitt 

iam  TerO  cum  Oynthia  ipsa  reconciliata  gratia  maxiuia 
poetae  sui  amoris  signa  dedisset,  frigidus  sane  amator  erat 
Propertius  si  ut  benigne  ipsum  exciperet  a  puella  petivisset 
Itaque  recte  Fischerum  judicasse  arbitror  (quaest.  Prop. 
p.  10 — 11)  quod  non  ut  felix  fieret,  sed  ut  fortuna  secunda 
stabilis  esset  poetae  optandum  fuisse  pronuntiavit,  vel  ima- 
ginis  verbisututar:  minus,  ut  navem  illa  portu  reciperet^  sed 
ut  navis  tuta  in  eo  portu  remaneret. 

Neque  magis  verba  v.  31 — 32  ad  hanc  elegiam  perti- 
nent.  Stultissimus  enim  esset  amator,  qui  vixdum  in  gra- 
tiam  puellae  receptus  discidii  instantis  mentionem  faceret, 
sicut  noster  verbis: 

quodsi  forte  aliqua  nobis  mutabere  culpa. 
Qua  de  causa  ab  hac  elegia  illos  versus  removendos  esse 
censeo.  Utrum  taraen  ab  interpolatore  ficti  an  potius  pais 
deperditi  carminis  habendi  sint,  quae  est  Fischeri  sententia, 
certo  dijudicari  nequit,  quod  in  verbis  oflfensio  nulla  inest; 
attamen  si  probabilitatem  sententiarum  quaerimus,  equidem 
interpolatoris  operae  quippe  cui  carmen  nondum  perfectum 
videretur,  hos  versus  adscribere  malim  quam  novi  carminis 
fragmentum  agnoscere. 

m,  19,  27—30. 
Parvo  dilexit  spatio  Minoida  Theseus 
,  Phyllida  Demophoon  hospes  uterque  malus. 

Jam  tibi  Jasonia  notast  Medea  carina 

et  modo  servato  sola  relicta  viro. 
Versus  28  —  29  duabus  potissimum  de  causis  in  suspi- 
cionem   vocavit  Heimreichius  (Novae  quaest.  Prop.  Symbol. 
p.  680),  primum  quod  non  congruerent  cum  fabula  III,  14, 
11  — 12  explicata: 

Colchida  sic  hospes  quondam  decepit  Jason 
ejectae  tenuit  najnque  Creusa  domum. 
deinde  quod  Theseus  hospes  Minois  regis  vocari  nequeat. 
At  non  de  Minoi  agitur  sed  de  Minoide.  Minoidis  autem 
hospes  Theseus  eodem  jure  vocari  potest,  quo  Demophoon 
Phyllidis  hospes  dicitur.  cf.  Ovid.  heroid.  II,  1.  57.  108.  147. 
Neque  repugnant  verba  cum  solita  fabula  dummodo  „sola 
relicta"  pro:  deseiia/prodita  aecipias.  Optime  autem  nostrum 

locum   tuetur  Ovidius  qui  in  simili  conexu  inter  puellas  d 
viris  deceptas  has  tres  refert  Ars  IH,  33: 
Phasidiam  matrem  fallax  dimisit  laso 
.  <_    venit  in  Aesonios  altera  nupta  sinus. 
.1     Quantum  in  te  Theseu  volucres  Ariadna  marinas 
pavit  in  ignoto  sola  relicta  loco! 
Quaere  novem  cur  una  viae  dicantur  et  audi 
depositis  silvas  Phyllida  flesse  comis. 
quibus  Didonem  addit  v.  39 — 40  ex  Aeneide  tunc  (cf.  Trist. 
lib.  II,  533 — 36)  notissimam : 

Et  famam  pietatis  habet,  tamen  hospes  et  ensem 

praebuit  et  causara  mortis  Elissa  tuae.-'^   ■  t-  - 
Non  est  dubium  quin  Ovidius  ad  hunc  Propertii  locum 
respexerit,  praesertim  in  tanta  versujim  similitudine : 
Prop.  III,  19,  30.  et  modo  servato  sola  relicta  viro. 
Ov.  Ars   III,   36.  pavit  in  ignoto  sola  relicia  loco. 
cum,   si   quis  ex  Ovidio  illos  versus  Propertii  interpolasset, 
cur  exemplum  Elissae,  quod  Ovidius  illis  addidit,  omissum  sit, 
causam  nuUam  inveniam. 

III,  21,  9—20.  ■' 

9.   Quae  tum  ego  Neptuno  quae  tum  cum  Castore  fratri 
quaeque  tibi  excepi  tum  dea  Leucothoe!      ; 
At  tu  vix  primas  extollens  gurgite  palmas        ■  \' > 

saepe  meum  nomen  jam  peritura  vocas. 
Quodsi  forte  tuos  vidisset  Glaucus  ocellos  v      i 

esses  lonii  facta  puella  maris.  .  ;      .:. 

Et  tibi  ob  invidiam  Nereides  increpitarent, 

candida  Nesaee  caerula  Cymothoe. 
Sed  tibi  subsidio  delphinum  currere  vidi 

qui  puto  Arioniam  vexerat  ante  lyram. 
Jamque  ego  conabar  summo  me  mittero  saxo      -  :' 

cum  mihi  discussit  talia  visa  metus.  :.'•-. 
Neminem  effugere  potest  conexum  horum  versuum  non 
cdnstare.  Etenim  quae  est  causa  cur  jpoeta  ^axo  se  dejiciat, 
siquidem  delphinum  puellae  auxilio  venientem  vidit?  Quare 
non  est  dubium  quin  Heimreichius  (quaest.  Prog.  p.  40 — 41) 
recte  judicaverit,  qui  versus  17 — 18  interpolatos  esse  dixit. 
Fortasse  ne  praecedentes   quidem   versus  (13 — 16)  servari 

|)a86aiii  Maie  enim  jocosa  illa  tractatio  cum  proximis  ver- 
bts  quadrat,  quibus  poeta  summum  puellae  periculum  de- 
seribit.  Muelleri  autem  transpositionibus  rem  potius  intri- 
eatiorem  fieri  si  sententiarum  nexum  inde  a.  v.  13  perscru- 
taberis  intelleges.  Omnia  bene  cohaerent,  si  reponemus 
v.^12.  19— 20.':  :    -     : 

Neque  tamen  in  eo  cum  Heimreichio  consentio  etiam 
versus  5 — 6:    ... 

^  (vidi  te)  qualem  purpureis  agitatam  fluctibus  Hellen 
-    .      aurea  quam  moUi  tergore  vexit  ovis. 

subditivos  habendos  esse.  Nam  primum  optime  illud  Helles 
exemplum  periculum  in  quo  poeta  Cynthiam  versantem 
describit,  illustrat;  tum  illa  Helles  mentio  etiam  necessaria 
est,  ut  sequentia  verba: 

quam  timui  ne  forte  tuum  mare'nomen  haberet, 
atque  tua  labens  navita  fleret  aqua! 

habeant  quo  referantur.  Conexus  sententiarum  plane  esset 
inteiTuptus  si  illos  versus  omitteres.  „Numen"  vero  quod 
Heimreichius  (1.  s.  a.)  ut  haerenti  conexui  subveniret,  scri- 
bendum  esse  conjecit,  ab  hoc  loco  alienum  esse  jam  penta- 
meter  ejusdem  distichi  demonstrat.  NuUa  enim  causa  esset 
cur  nkvita  fleret,  si  Cynthia  numen  illius  maris  esset  facta. 
Quibus  de  causis  equidem  illos  versus  (5 — 6)  servandos  esse 
censeo.  Singulare  illud  graecae  attractionis  exemplum:  vidi 
te  qualem  Hellen  pro:  qualis  erat  Helle  cur  a  Propertio  qui 
imprimis  Graecis  literis  imbutus  erat  abjudicandum  sit,  non 
intellego  uisi  forte  nulli  poetae  singulare  quidquam  tribuen- 
dum  esse  existimas. 

m,  26,  3—4. 
Sunt  apud  infemos  tot  milia  formosarum 
£  .^: '    pulchra  sit  in  superis  si  licet  una  locis. 

Duabus  de  causis  pentametrum  suspectum  habuit  Heim- 
reichius  (quaest.  Prop.  p.  43  seq.).  Primum  enim  praepositio 
„apud"  hoc  uno  loco  in  carminibus  Propertii  legitur.  Hoc 
ca«u  accidisse  fortasse  quispiam  dicat.  Sed  ne  a  ceteris 
quidem  poetis  elegi^cis  —  quantum  equidem  investigare 
potui  —  praepositio  illa  usurpatur.     Quid  quod  etiam  iis 

locis  praepositio  „apud"   non  coUoeatur,  ubi  volgaris  ustt 
eam  postulat? 

Prop.  IV,  7,  1.  Dulcis  ad  hesternas  fuerat  mihi  rixa  lucemas 
Tib.  1,10,37 — 38.  IUic  perscissisque  genis  ustoque  capillo 

errat  ad  obsuros  pallida  turba  lacus. 
Tum  non  minus  suspiciosum  est,  quod  in  eodem  versu 
„infemi"  substantivi  loco  positum  est.  Unum  quidem  exem- 
plum  praeter  illud  apud  Propertium  exstat,  sed  locus  dubiae 
fidei  est  et  a  viris  doctis  inde  a  Mureto  variis  modis  vexa- 
tus:  II,  1,  37. 

Theseus  infernis  superis  testatur  Achilles  -^ 

hic  Ixioniden  ille  Menoetiaden. 
nii  enim  versus  ita  conexum  sententiarum  interrumpunt, 
ut  sic  a  poeta  siquidenf  ab  eo  scripti  sunt,  coUocari  non 
potuerint      Frustra    eos    Lachmannus    servare    studet    hac 
emendatione  adhibita  (ed.  1816  p.  98): 

Theseus  infernis  superis  ceu  fatur  Achilles      .'  .;; 

hic  Ixioniden  ille  Menoetiaden. 
Sed  recte  jam  Burmannus  (p.  208)  contra  Beroaldum  et 
Vulpium  adnotat,  aut  desiderari  nonnuUa  aut  illos  versus 
aliunde  esse  intrusos.  Atque  alteram  sententiam  sequitur 
Keilius  (p.  46)  qui  nonnulla  excidisse  arbitratur.  Attamen 
nihil  in  conexu  sententiarum  desideratur  si  continuamus: 
35.   Te  mea  Musa  illis  semper  contexeret  armis 

et  sumpta  et  posita  pace  fidele  caput.  .i  i 

39.  Sed  neque  Phlegraeos  Jovis  Enceladique  tumultus 

intonet  angusto  pectore  Callimachus,  1  * 

Nec  mea  conveniunt  duro  praecordia  versu  |:-;^' 

Caesaris  in  Phrygios  condere  nomen  avos. 
Quare  equidem  illos  ejiciendos  esse   existimo  cumque 
nihil  sint  nisi  amplificatio  verborum  v.  36  „fidele  caput"  veri- 
simile   videtur  ab   interpolatore  eos   versus   fictos   esse  ad 
haec  verba  exemplis  illustranda.  ...:"'■ 

Jam  id  apparet  hoc  solo  exemplo  cui  quanta  fides  tri- 
buenda  sit  modo  exposuimus,  illum  substantivi  usum  non 
firmari,  praesertim  cum  neque  Tibullus  neque  Ovidius  neque 
Horatius  quamquam  persaepe  „infemus"  in  eorum  carmini- 
bus  legitur  unquam  substantivum  omiserint.    Habemus  igitur 

singulai^m  substantivi  usum,  uno  sed  valde  dubiae  fidei 
exemplo  fiimatum.  Hue  accedit  singulariB  usus  versus 
spondiaci. 

Exempla  enim  eorum  qui  apud  Propertium  inveniuntur 
haec  sunt: 
I,  13,  31.   illa  sit  Inachiis  et  blandior  heroinis, 

I,  19,  13.   illic  formosae  veniant  chorus  heroinae, 

II,  2,  9.      qualis  et  Ischomache  Lapithae  genus  heroine, 
I,  20,  31.  jam  Pandioniae  cessit  genus  Orithyiae. 

IV,  6,  13.  infelix  Aquilo  raptae  timor  Orithyiae, 

V,  4,  71.    illa  ruit  qualis  celerem  prope  Thermodonta 
Ex  quibus  elucet  tantum  in  nominibus  propriis  (et  rarp 

quidem)  et  in  graeco  illo  vocabulo :  heroine  versuum  spon- 
diacum  admitti. 

Quamquam  autem  in  sententia  nihil  inest,  quo  oflfendas, 
vix  tamen  est  credibile  in  uno  versu  poetam  ter  singulari 
ratione  locutum  esse.  Itaque  hic  versus  exemplo  est,  solis 
grammaticis  interdum  rationibus  quaestionem  illam  utrum 
versus  interpolati  sint  necne  disceptandam  esse. 

IV,  5,  25. 
Non  me  moribus  illa  sed  herbis  improba  vicit. 
Hunc  versum  propter  sententiam  Gruppius  (in  elegia 
Romana  Lipsiae  1838  p.  303),  propter  vitiosam  caesuram 
Eschenburgius  (quaestiones  Propert.  Bonnae  1865  p.  28  seq.) 
ejiciendum  esse  eenset.  Jam  vero  in  sententia  nihil  inest 
quod  suspicionem  moveat.  Nam  quod  Cynthia  herbis  Pro- 
pertii  amorem  sibi  ereptum  dolet,  non  est  mirum  cum  ea 
esset  superstitio  illius  aetatis  ut  si  quis  causam  cur  aliquid 
accideret,  non  inveniebat,  magicis  artibus  id  factum  esse 
crederet.  Imprimis  elegiacorum  poetarum  carmina  referta 
sunt  talibus  descriptionibus ;  de  herbis  affero  Prop.1, 12,9 — 10. 
Tib.  I,  8,  17—18: 

Invidiae  fuimus:  num  me  deus  obruit  an  quae 

lecta  Prometheis  dividit  herha  jugis? 
Num  te  carminibus  num  te  pollentibus  herhis 
devovit  tacito  tempore  noctis  anus?*) 


•)  Cf.  etiam  Tib.  I,  2,  60.   II,  4,  56. 

Sed  quo  „illa''  pertineat  dubitare  possis.  Oum  tamen 
hoc  loco  de  anu  illa  quae  magica  sacra  instituit,  co^tari 
nequeat,  quia  de  ea  neque  verba :  non  me  moribus  illfc  vieit 
neque  versus  34:  ^^.- 

noctibus  illorum  dormiet  ipsa  Venus 
intellegi  possunt,  nihil  restat,  quam  ut  ad  aemulam  ipsam 
referamus  cui  Cynthia  castitalem  morum  opponit,  quo  acer- 
bius  ejus  improbitatem  perstringat.  Eodem  modo  autem 
aemula  pronomine:  illa  inducitur  ut  aemulus  verbis:  ille  vir 
II,  9,  49.  ille  vir  in  medio  fiat  amore  lapis: 

aut  sola  tertia  persona  inducitur:  III,  19,  7. 

contendat  mecum  ingenio,  contendat  et  arte, 

imprimis  una  discat  amare  domo.        '^^^n  ^ 

Reliquum  est  igitur  tantum  singulare  illud  genus  cae- 
surae  quam  vocant  (lera  TQLtov  TQoxalov.  Ac  persaepe 
haec  caesura  a  poetis  usurpatur  sed  ubicunque  ponitur  aut 
caesurae  tritemimeres  et  hephtemimeres  accedunt,  aut  alter- 
utra  conjungitur.  Sic  caesura  (lera  XQltov  tQoxatov  una 
cum  tritem.  et  hephtem.  invenitur: 

Prop.  IV,  1,  27.  31.  45.     4,  13.  35.  39.     6,  9.  35.    8,  47. 
9,  5.  10,  49.  11,  37.   12,  29.  43.  61.   13,  21.   14,  9.  21.  39. 
15,  23.   16,  7.    19,  1.  20,  15.  27.  21,  3.  21.   22,  23. 
vel  caesura  fieta  tQ.  tQ.  cum  hephtem.: 
Prop.  IV,  1,  41.     7,  23.     10,  33. 

Nusquam  autem  sola  per  se  collocjitur.  Quare  Eschen- 
burgio  assentiendum  videtur  esse.  Attamen  forsitan  ille 
versus  servari  possit.  Nam  etiam  caesurae  heptemimeris 
quae  semper  cum  aliis  conjuncta  invenitur  duo  extant 
exempla,  ubi  sola  posita  est:  '.-■■.:..■        VI 

,  III,  6,  3 :    Nec  sic  errore  exacto  laetatus  Ulixes 
•  IV,  13,  7:   Pulverulentaque  ad  extremas  stat  femina  metas. 

Huc  tertium  exemplum  accedit  si  cum  Ungero  (anal. 
Philet.  et  Prop.  Neubrandenburg  1850,  p.  27)  1,  20,  45  sic 
emendamus: 

Cujus  ut  accensae  Hydriades  candore  puellae. 

Quo  de  causa  aut  hi  quoque  versus  a  Propertio  abju- 
dicandi  sunt,  aut  versus  IV,  5,  25  cum  illis  retinendus  esit. 


c.'..i-iA;--r>i;i^ 


37 


t't-v 


IV,  15.^ 

Conexum  hujus  elegiae  variis  modis  disturbaverunt 
Fischerus  (quaest.  Pi-op.  p.  3 — 5)  Heimreichius  (novae  quaest 
Prop.  Symbol.  p.  671),  quorum  alter  ultimam  ejus  elegiae 
partem  inde  a.  v.  21 — 30  post  v.  sextum  inserendam  esse 
arbitratur  (Fischerus  p.  4),  alter  omnino  ad  caiinen  perti- 
nere  negat  (Heimreichius  p.  671).  In  eo  tamen  consentiunt 
versus  19 — 20  post  versum  14  collocandos"  esse  quod  in 
illius  distichi  sententiam  carmen  exire  non  possit.  Eandem 
transpositionem  commendat  Drenckhahnius  (compositio  stro- 
phica  quarti  libri  Stendaliae  1868,  p.  1 — 2). 

Sed  omnia  bene  cohaerent;  tres  enim  partes  elegiae 
discernuntur,  pari  numero  distichorum  compositae.  Ac  primae 
partis  distichis  (v.  1 — 10)  quid  agatur  in  hoc  carmiue  ex- 
ponitur.  Cynthia  media  nocte  poetam  epistula  missa  ad- 
bortata  est,  ut  statim  Tibur  proficiscatur;  poeta  noctis  et 
viae  pericula  metuens  quid  factui*us  sit  haesitat,  cum  tamen 
irae  Cynthiae  recordetur,  a  qua  totum  annum  se  rejectum 
esse  profitetur,  animum  inducit  ut  iter  faciat.  Timorem 
autem  hac  argumentatione  sedat:  se  non  esse  moriturum, 
quia  Venus  et  Amor  amantes  custodiant;  hanc  sententiam 
quinque  distichis  persequitur  (versibus  11  —  20).  Jam  vero 
inter  ipsam  argumentationem  metus  ille  mortis  quem  ratio- 
cinatione  sua  poeta  non  prorsus  oppressit,  in  animum  relapsus 
est.  Inde  fit  ut  cum  illum  iterum  ejicere  studeat  sic  pergat: 
sin  autem  moriatur,  funus  sibi  honestum  a  puella  fore; 
hanc  quoque  sententiam  quinque  distichis  explicat  (versibus 
21—30). 

Ac  transitum  ad  alteram  sententiam  versus  19 — 20  pa- 
rant,  non  temere  hoc  loco  coUocati;  nam  cum  poeta  eam 
sententiam  qua  hano  partem  incepit  in  fine  ejus  repetat, 
quodammodo  ipse  de  sua  argumentatione  dubitare  videtur. 
Saepissime  enim  sub  maxima  fiducia  qua  quis  sententiam 
proloquitur,  summus  timor  latet.  Ad  eundem  fere  sensum 
Jacobi  interpretatio  spectat,  qui  de  conexu  hujus  carminis 
pluribus  disseruit  (in  philologo  II,  p.  457 — 58). 

Restat  ut  de  ultimis  elegiae  versibus  quid  slt  judican- 
dum  exponamus,    Atque  codicum  verba  haec  sunt. 

27:  Post  mortem  tumuli  sic  infamantur  amantum 
me  tegat  arborea  devia  terra  coma, 
'^'       Aut  humer  ignotae  cumulus*)  vallatus  arenae: 
non  juvat  in  media  nomen  habere  via. 

Ex  quibus  versum  29  plane  corruptum  esse  statim  ap- 
paret;  quomodo  autem  genuina  poeta  verba  restituenda  sint 
valde  est  ambiguum;  Ac  Lachmannus  cum  nihil  mutare 
auderet  hanc  versus  formam  in  textum  recepit  (ed.  1816, 
p.  303.     1829,  p.  85):  -     ^^;. 

aut  humer  ignotae  cumulis  vallatus  arenae. 

Sed  primum  inconcinnitas  quaedam  sermonis  inest,  quod 
poeta  dicit:  me  tegat  —  aut  humer  —  non  juvat,  exspecta- 
tur:  me  tegat  —  me  humet  —  non  juvat;  deinde  id  quod 
codices  exhibent  (N.  cumulus  G.  tumulus)  ex  versu  27,  cum 
oculi  librarii  aberrarerent  petitum  esse  vix  quemquam  eflfu- 
gere  potest ;  denique  non  est  credibile  tam  foedam  imaginem 
qualis  inest  in  verbis:  cumulis  ignotae  arenae  quasi  vallo 
circumdatum  humari  a  poeta  ipso  excogitatam  esse.  Eadem 
nisi  quod  „humet"  recte  scripsit,  in  Hertzbergii  conjecturam 
cadunt,  qui  (p.  344)  protulit: 

aut  humet  ignotae  cumulus  vallatus  arenae.       :> 

Nec  tamen  Heimreichio  assentior  qui  (novae  quaest. 
Prop.  Symbol.  (p.  671)  versus  29 — 30  plane  e  conexu  cete- 
rorum  removendos  esse  arbitratur.  Sed  ita  poetam  scri- 
psisse  existimo: 

aut  humet  ignotum  vili  me  litus  arena  / 

eo  sensu  ut  inter  se  opponantur: 

devia  terra  arborea  coma  me  tegat  et 

ignotum  litus  vili  arena  me  humet.  . , ; 

Atque  cumulum  vel  tumulum  e  versu  27  desumptum 
esse  jam  supra  dictum  est;  vilem  arenam  autem  ipse  noster 
agnoscit:  IV,  7,  26: 

Paetum  sponte  tua  vilis  arena  tegas.        .     /^.i 

Quae  si  concedes  cetera  facile  per  se  ipsa  intelleguntur. 

IV,    1%    1—6.  '        '  V    :, 

Frigida  tam  multos  placuit  tibi  Cyzicus  annos, 
TuUe,  Propontiaca  (jua  fluit  Isthmus  aqua. 

Dindymus  et  sacra  fabricata  e  vite  Cybebe*) 
raptorisque  tulit  qua  via  Ditis  equos. 

Si  te  forte  juvant  Helles  Athamantidos  urbes 
nec  desiderio,  TuUe,  movere  meo, 

Tu  lieet  adspicias  seq. 

Initium  elegiae  variis  de  causis  suspiciosum  est.  Pri- 
mum  igitur  versus  1 — 4  plane  supervacui  sunt,  cum  ad  sen- 
tentiam  quinti  versus  nihil  aflferant.  Tum  verba:  Dindymus 
et  quae  sequuntur  cum  praecedentibus  nuUo  modo  conjuncta 
sunt.  Aliter  quidem  de  hac  re  Hauptius  disputat  (opusc.  II 
p.  63  seq.),  qui  secundum  disticbon  cum  tertio  ita  conjungit, 
ut  verba  „si  te  forte  juvant"  ajto  xoivov  posita  sint. 

Sed  in  hac  quoque  verborum  structura  primum  quidem 
distichon  a  proximis  plane  solutum  et  otiosum   esse  elucet. 

Jam  vero  Hauptii  sententia  rejecta  si  versus  1 — 4  accu- 
ratius  consideramus  ne  conexum  quidem  inter  eos  et  sequen- 
tes  intecedere  reperiemus.  Nam  quomodo  illa  versuum  1 — 4 
sententia :  jam  tot  annos,  Tulle,  amoenitate  illarum  regionum 
delectatus  es  cum  sententia  proximorum  versuum:  quamvis 
urbes  Propontiaci  maris  tibi  placeant,  nuUus  tamen  locus 
Romae  pulchritudine  praestat,  cohaereat,  equidem  non  per- 
spicio.  Huc  accedit  quod  poeta  in  versu  quinto  tantum  de 
urhibus  Propontiaci  maris  loquitur,  ceterorum  quae  praeee- 
dunt:  „Dindymi  montis,  sacrorum  Cybebae,  viae  illae  quae 
Ditis  raptoris  equos  tulit"  ratione  nulla  habita,  qua  re 
nimirum  ostendit,  ab  hoc  demum  versu  elegiam  initium  ce- 
pisse.  Inde  etiam  repetitionem  nominis  TuUi  v.  2  et  v.  6. 
ortam  esse  judieo,  quae  etiamsi  ipsa  per  nuUam  habet  diffi- 
cultatem  cf.  Prop.  I,  13,  2.  4.  tamen  si  ad  reliquas  causas 
accedit  suspicionem  auget.  Denique  ut  ad  verba  ipsa  acce- 
damus  praeter  frigidam  Cyzicum  versus  primi  quam  ut  ex- 
plicarent  frigida  excogitaverunt  Broukbusius  (p.  313)  Bur- 

mannus  (pag.  684),  pessime  fictus  est  vei*su8  tertiw  tim 
maximas  viris  doctis  difficultates  exhibuit.        ,  - 

Atque  codicum  scripturam  (Lachmanni  editio  1829, 
p.  31): 

*  "  Dindymus  et  sacia  fabricata  inventa  Cybebae 

cum  nullura  praebeat  sensum  emendandam  esse  facile  intel- 
leges.  Jam  Lachmannus  ipse  Vossio  auctore  (ad  CatuUum 
p.  161),  assentiente  Jacobo  (p.  209)  sic  verba  restituit  (ed; 
1816  p.  322): 

Dindymus  et  sacrae  fabricata  juvenca  Cybebes 
(1829  Cybebae).   At  Hertzbergius  (p.  375)  cum  sacra  Cybebe 
pro  sancta  Cybebe    latine    dici  negaret  hoc  modo   versum 
emandavit : 
Dindyma  sacra  Rheae  et  fabricata  juvenca  Cybebae. 

Quos  omnes  refutat  Hauptius  (quaest.  Prop.  1854  opusc. 
n,  p.  65),  sed  quod  ipse  e  Strabone  (XII,  p.  575)  et  ex 
ApoUonio  Rhodio  (I,  1118  seq.)  conjecit:         :■'■.:- 

-         Dindymus  et  sacra  fabricata  e  vite  Cybebe 
conjecturae  quamvis  bonae  probabilitatem  non  excedit.    De- 
nique  Kochius  (Symbola  philol.  Bonn.  p.  361)  cum  Hauptii 
conjecturam  refutaret,    ita  hunc  versum   emendavit  ut  scri- 
beret : 

Dindymus  et  sacro  celebrata  in  vertice  mater. 
quae  verba  quamvis  aptum  sensum  praebeant  nimis  tamen 
longe  a  codicum  scriptura  absunt. 

Quae  omnia  si  recte  ponderabis,  facere  non  poteris, 
quin  illa  duo  disticha  quae  in  initio  elegiae  posita  sunt,  ab 
interpolatore  profecta  esse  existimes.  Hanc  sententiam  jam 
Guyetus  in  notis  suis  ad  Propertium  pronuntiavit,  et  Grup- 
pius  in  libro  cui  „Minos"  inscripsit  (p.  509)  eam  comprobavit. 
Ita  autem  interpolatorem  egisse  veri  est  simile,  ut  sententiam 
e  versu  quinto  desumptam  nuUa  ceterorum  versuum  conexus 
ratione  habita  amplificaret,  et  huic  carmini  quasi  exordium 
praefigeret.  Inde  fluxere  discrepantia  sententiarum  molesta 
repetitio  nominis  TuUi,  ceteraque  omnia  quae  de  fabricatis 
inventis  Cybebae  in  tertio  versu  leguntur.  Interpolatorem 
ipsum  de  fabricatis  Cybebae  in  illa  regione  inventis  cogitasse 
suspicor,  id  est  de  rebus  sacris  quae  a  sacerdotibus  deae  ijs 

tiyb)!  i\H,  Viserant  td.mqtiam  deae  ipsiug  maiiu  factlebe 
}l]ldebantur.  ^Fabricatum"  substantivi  loco  usurpatum  et 
„^tfsk  Cybebe"  pro  „8ancta  Cybebe"  int^rpoldtionem  paullo 
recentiorem  esse  quam  ceteras  declarant. 

Haec  imprimis  babui  quae  de  versibus  spuriis  tertii 
quartique  libri  Propertii  dieerem.  Non  igttoro  multa  prae- 
terea  ejus  generis  exempla  a  viris  doctis  allata  esse  sed  in 
taHta  materiae  eopia  aptius  videbatur,  ea  quae  accuratiore 
argumentatione  digna  erant,  eligere.  Satis  igitur  habeo, 
quaecunque  in  ordine  ceterorum  carminum  praetermisi  hoc 
loco  referre.    Ex  tertio  libro  restant: 

III,  3,  10    pharetra  ex  humero  Gnosia  utroque  jacet, 
13,  23 — 24.    interea  nobis  nonnunquam  janua  mollis 
nonnunquam  lecti  copia  facta  tui. 
de    quibus  Keilius    dixit    in    dissertatione  Bonnensi  p.  53. 
Versus  IH,  24,  7—8. 

Hoc  perdit  miseras  hoc  perdidit  ante  puellas 
quidquid  jurarunt  ventus  et  unda  rapit. 
Heimreichius  suspectos  habuit  (novae  quaest.  Prop. 
Symbol  p.  681).  Idem  eannen  III,  32  omnibus  modis  inter- 
polatum  esse  demonstrare  studuit  (quaest.  Prop.  p.  48  seq.). 
Quarti  libri  suspeeti  sunt  praeter  eos  versus  de  quibus  supra 
disputatum  est  IV,  3,  15 — 18. 

Inque  sinu  earae  nixus  spectare  puellae 
>'        incipiam  et  titulis  oppida  capta  legam 
Tela  ftigacis  equi  et  bracati  militis  arcus 
et  subter  eaptos  arma  sed6re  duees 
quos  Keilius  quidem  satis  habuit  transposuisse  (quaest  Prop. 
p.  35 — 40  et  ephemerid.  antiquit.    Halae  1845  Nr.  67,  p.  530 
in  recensione  editionis  Hertzbergianae)  qui  tamen  mihi  potius 
ad  lacunam  inter  v.  14  et  v.  19  explendam  ab  interpolatore 
videntur  excogitati  esse.    Nec  minus  speciem  interpolationis 
praebent  v.  IV,  10,  59—60: 

HannibaUs  spolia  et  victi  monumenta  Syphacis 
et  Pyrrhi  ad  nostros  gloria  fracta  pedes. 
praesertim  cum  lacunam  in  codice  archetypo  a'nte  hos  versus 
fuisse  praecedens  pentameter: 

femineas  tiniuit  territa  Marte  minas 


'->  • 


:-;^i;./iiAl-' 


42 


indicet,  qui  a  codioe  Neapolitano  omissug  ab  interpolatorP 
codicis  Groningani  nulla  sententiarum  nexus  ratione  hal 
fictus  est,  quam  quaestionem  accuratius  excussit  Heimreie1iiQ|l 
(quaest^Prop.  p.  7 — 8).    De  versibus  IV,  7,  25 — 26: 
Tecta  superciliis  siquando  verba  remittis 
aut  tua  cum  digitis  scripta  silenda  notas. 
Lachmanno  qui  eos  spurios  esse  comprobavit  (ed.  1816  p.  216) 
primo  assentitur  Jacobus  (p.  194).    Idem  postea  sententiam 
mutavit   et  illos  versus    contra   Ijachmannum   defendit  (in 
philol.  n,  p.  446  seq.)  sed  operam  mihi  quidem  perdidisse 
videtur.    Denique  ne  quid  praeteream  quod  de  hac  re  scrip- 
tum  est,  duos  loco  safferam  quos  Heimreichius  indagavit  IV, 
9,  23—26  (quaest.  Prop.  p.  12—13). 

Tibia  noctumis  succumbat  rauca  choreis, 

et  sint  nequitiae  libera  verba  tuae, 
Dulciaque  ingratos  adimant  convivia  somnos, 

publica  vicinae  perstrepat  aura  viae. 
IV,  20, 18 — 19.  (novae  quaest.  Prop.  Symbol.  p.  681) 

et  caput  argutae  praebeat  historiae, 
Nec  flenti  dominae  patefiant  nocte  fenestrae. 
quae  quide.m  hoc  loco  accurata  argumentatione  vel  confir- 
mare  vel  redarguere  longum  est.  Id  tamen  ex  omnibus  quae 
disputavi  apparere  existimo,  etiam  Propertium  in  iis  poetis 
numerandum  esse,  quorum  carmina  multis  antiquissimorum 
temporum  interpolationibus  deformata  sunt,  quamquam  de 
nonnullis  quae  viri  docti  eruerunt,  dubitari  posse  quaedam 
etiam  refutanda  esse  libenter  concedo. 

U         V  i  t  a. 

Natu8  sum  Karolus  Hermannus  Maximilianus  Weber 
[«rseburgi  a.  MDCCCLIV  d.  XXV.  m.  Julii  patre  Karolo 
f3(^ba  aerarii  regio  matre  Amalia  e  gente  Behrens  quorum 
utruinque  superstitem  esse  gaudeo.  Fidem  profiteor  evange- 
lieam.  Primis  literarum  elementis  imbutus  gymnasium  Merse- 
burgense  adii  et  per  annos  quattuor  et  dimidium  frequentavi; 
quinque  annos  scholae  Portensi  addictus  fui.  Hinc  maturitatis 
testimoilio  instiuctus  primo  vere  a.  MDCCCLXXni  Halam 
me  contuli  ut  studiis  philologicis  operam  darem.  Audivi  per 
tria  semestria  v.  c.  Bernhardyum,  Keilium,  Erdmannum. 
Inde  in  universitatem  Lipsiensem  transmigravi  et  per  annum 
scholis  Ritschelii,  Curtii,  Drobischii,  Voigtii,  Wutt- 
ki|i,  Ecksteinii,  Lipsii  interfui.  Halam  reversus  autumno 
MDCCCLXXV  scholas  frequentavi  Dittenbergeri,  Hilleri, 
Haymii,  Kirchhoffii,  Dtimmleri,  Droyseni.  Sodalis  fui 
seminarii  philologici;  praeterea  Haymius,  Kirchhoffius, 
Dtimmlerus,  Droysenus,  benigne  ut  societatura  particeps 
essem  permiserunt.  Quibus  omnibus  viris  clarissimis  gratiam 
quam  debeo  maximam  libenter  hoc  loco  profiteor. 

Sententlae  controyersae. 


Lucretii  versus  ll^  693.  (ed.  Bemays)  spi 

Propeftii  versus  IV,  4,-15—18;^.  Mueller)  iBteipojil 
sunt.        -^     •   e^ii^^^       ,.  '.■;  ■-:  ■  '*> 

iii: 

Poetas  elegiacos  Komanos  novas  fabulas  mTtholo^iB^li 
fiiixisse  nego. 

IV. 

In  Tersu  Oedipi  Colonei  1094  (ed.  Nauk)  9-^a  t4qi^ 
scribendom  censeo.  ^  ?    . 

:  •"      v^ 

Iweinii  versus  74  (ed.  Lachmann-Benecke)  ita  emeUdli 
dus  est  ttt  praeteritum  pro  praesenti  tempore  coUoeetikr.  ^^ 

VI. 
Appianum  in  iis  quae  de  custodia  corporis  A\ 
senatu  data  narrat  (belL  civ.  ni  c.  4^5)  errasse 


